“Waktu Tu Susah, Anak Kecil Lagi.  Jual Tin, Bateri & Surat Khabar.” Ropie Kongsi Jatuh Bangun Sara Diri & Keluarga

Pelawak dan pelakon, Ropie atau nama sebenarnya, Zahid Tajuddin dalam satu temu ramah bersama Suria fm berkongsi kisah hidupnya yang tidak diketahui ramai.

Lebih dua dekad dalam industri hiburan, Ropie berkata, dia tidak risau jika momentum yang dikecapinya itu hilang kerana percaya, rezeki setiap manusia sudah ditentukan.

“Zaman kejatuhan saya tahun 1999-2000 selepas kumpulan Cecupak dibubarkan memang ‘sakit’ waktu itu. Pernah dulu saya terpaksa menyamar pakai topeng, kutip dan jual tin-tin kosong. Waktu tu memang susah, anak pula kecil lagi. Selain tin saya juga jual bateri-bateri dan juga suratkhabar.

“Waktu itu saya tinggal di Kuala Lumpur dan tak nak balik kampung untuk menyusahkan keluarga yang sudah susah. Anak saya waktu itu baru 3 orang masih kecil. Jadi pendapatan tak cukup tapi hidup mesti diteruskan.

“Saya janji umur 45 kalau tak berjaya akan cari kerja tetap tak kisahlah terpaksa jadi pengawal keselamatan atau sebagainya. Saya tak malu buat kerja-kerja apapun. Tapi bila tengok ada tawaran jadi saya teruskan. Itulah pengalaman hidup saya dahulu,”kongsi Ropie lagi yang dijemput bersama Illya dalam satu segmen pagi bersama SuriaFm.

Melihat dirinya yang suka melawak, namun sejujurnya akui Ropi, sebagai manusia biasa ada limit dalam bergurau.

“Tetapi kalau dengan orang ramai saya tak marah sebaliknya saya tegur dengan berhemah. Kalau ada peminat yang excited saya anggap itu perkara biasa.  Terima kasih kerana banyak menyokong saya selama ini.

Tidak gemar berkongsi hal peribadi, Ropie berkata, pendekatan itu diambil bukan kerana mahu berahsia, sebaliknya dia inginkan keluarganya menikmati kebebasan tanpa dibebani tumpuan.

“Saya hidup gembira bersama isteri, Syirin yang turut bertindak sebagai pengurus. Kami mendirikan rumah tangga hampir tiga tahun lalu dan sejak itu, dia yang mengurus dan menyusun jadual kerja saya.

“Saya tahu, jika diuruskan orang lain, saya akan jadi agak manja. Saya bersyukur dengan kehadiran Syirin dan apabila dia ada di sisi, tiada wanita lain yang berani mendekati,” katanya.


Nampak Macam Main-main, Tapi Ni Cara Paling Mudah Anak Faham Tentang Duit!

Mendidik anak tentang ilmu berniaga tidak semestinya diajar secara serius, malah sebenarnya boleh dilakukan secara santai dan ianya akan menjadi lebih menarik.

Ini sebagaimana yang dilakukan oleh seorang ayah untuk anaknya dan bolehlah dipraktikan.

CARA AJAR ANAK BERNIAGA

Anak saya Luqman ni baru umur 1 tahun 8 bulan. Saya sedang bina satu perniagaan untuk beliau. Dia ni minat main masak-masak, so saya tanya Luqman tadi. Luqman nak jual tak makanan Luqman?

Dia cakap NAK!

Maka HERO pun beraksi! Zupzapzupzap. Tak sampai 5 minit siap sebijik gerai makan Luqman ni.

Maka saya pun snap gambar ni send ke Group Family, cakap Luqman sedang berniaga, please support.

Tak sampai seminit penuh la pak sedara, mak sedara, tokma, tokwan dia turun bawak duit datang nak beli makanan Luqman ni.

Maka ruih rendah la gerai budak ni, sampai dia pun tak menang tangan. Yang sebelah tu pekerja Bangla dia baru hire. Sebab ramai sangat customer.

Nampak macam simple dan main-main je kan aktiviti ni. Tapi dia bagi banyak gila manfaat pada anak-anak kita :

1. THE VALUE OF MONEY

Antara nya ialah dia mengajar anak kita dari awal lagi the value of money. You have to earn money, u have to give value to get money.

2. AJAR PENGURUSAN WANG

Dari kecil kalau anak kita faham pengurusan wang, besar nanti dia InsyaAllah takkan ada masalah kewangan. Sediakan tabung perniagaan pada anak anda, itu buat modal awal. Pastu minta adik beradik atuk nenek dia beli contoh jual gula-gula. Duit untung semua simpan, then ajar dia rolling duit modal. Bawa pergi kedai beli stock.

Bagi dia rasa setiap hari untung dia bertambah bertambah. Duit modal kekal. Bila modal dah besar tambah product lagi, jual roti pula. Value tak perlu besar-besar, jual seposen dua posen je. Yang penting dia faham dan alami konsept nya tu.

3. FAHAM SELOK BELOK PERNIAGAAN

Bila dah 2,3 hari berniaga, ajar anak anda cara layan pelanggan dengan betul. Adab-adab ni dia akan bawa dalam kehidupan seharian. Percaya lah anak anda akan jadi orang yang sangat matang dengan sangat cepat.

4. MENGHARGAI WANG

Bila mereka mula rasa EARN MONEY atas usaha sendiri, mereka akan mula lebih menghargai duit. Percaya la, mereka takkan minta permainan pelik-pelik dah.

Kita ajar la diorang, duit untung separuh simpan, lagi separuh nak belanja beli coklat ke mainan ke boleh. Sesekali bila pergi la beli barang jualan mereka dengan kuantiti banyak. So dia untung lebih. Hasil untung tu bawa dia beli mainan reward diri sendiri.

5. AJAR CHARITY

Akhir sekali macam posting saya dulu. Ajar anak, setiap untung kita tu ada hak orang lain. Mula ajar mereka menyumbang balik pada Masyarakat. Contoh kalau kita nak sedekah RM100, kita tanya la anak kita, Luqman untung banyak nak tak sedekah 50sen.

Nanti ayah masuk sekali tolong orang susah. Masukkan duit diorang dalam sedekat kita. Ini akan naikkan SELF WORTH mereka. Mereka rasa Bermakna bila dapat menyumbang.

Anda cuba lah buat di rumah. Seronok! Ruih rendah gerai Luqman tadi. Hahahaha.

Tapi Saya syak gerai ni bakal bankrupt tak lama lagi, sebab tauke garang sangat. Orang bayar duit pun dia marah. Orang order lain dia bagi menu lain.

Gerai pun, orang terlanggar sikit je macam nak roboh. Esok tutup kot gerai ni untuk renovations.

Kalau budak umur 1 tahun 8 bulan dah mula berniaga, agak-agak apa jadi bila dia umur 18?


Buat Batang Langsir DIY Semudah ABC, Bajet Hanya RM5 Jer. Senang, Jimat & Mudah Nak Dipasang.

Kalau bab-bab menghias rumah ini, ibu-ibu yang paling teruja. Apa sahaja tip atau info yang diberikan pasti cuba dipraktikkan di rumah sendiri. Lagi lagi kalau yang melibatkan bajet murah tetapi hasilnya memuaskan.

Baru-baru ini tular satu perkongsian mengenai dekorasi bajet ini yang meraih perhatian ramai kerana ia lebih mudah dipasang selain tidak perlu mengeluarkan modal yang banyak. Barang yang digunakan pun mudah didapati dan murah harganya.

Ini antara langkah ringkas yang dikongsikan:

Deko Bajet RM5 jer untuk buat batang langsir DIY ???

Balut pvc dgn balance wallpaper
Gantung langsir 4 tahun lps..

Bole la wat tipu2..

Ini bahan yang diperlukan

Inilah hasilnya. Mudah kan!

Idea tersebut mendapat respon daripada warganet yang memuji dekorasi bajet ini kerana ia boleh dijadikan cara mudah untuk memasang langsir. Selain itu, ada juga yang turut berkongsi idea lain.

Paku kiri kanan


Rupanya Ini Sebab Bila Rasa Sakit, Lenguh Dan Kejang Pada Otot. Doktor Ini Jelaskan Lanjut.

Tahukah anda apabila tahap kolestrol jahat tinggi boleh menjadi penyebab rasa sakit, lenguh dan kejang pada otot.

Masalah tahap “kolesterol jahat” yang tinggi memang mempunyai kaitan dengan masalah saluran darah yang tersumbat dan sehingga menyebabkan serangan sakit jantung.

Namun pakar perubatan bersetuju bahawa masalah ini juga memberikan kesan buruk pada bahagian tubuh lain.

Dalam satu kajian yang dilakukan mengaitkan tahap kolesterol jahat yang tinggi berkait rapat dengan rasa sakit dan kecederaan pada otot-otot besar pada tubuh. Kajian ini dilakukan pada tahun 2015 oleh dua buah institusi, University of Canberra dan Monash University. Kajian ini diterbitkan dalam jurnal “Sport Medicine”.

Bahkan, risiko untuk mengalami kecederaan otot di bahu dan otot di kaki lebih mudah berlaku jika tahap kolesterol jahat mereka tinggi.

Para saintis memberikan pendapat bahawa tahap “kolesterol jahat” yang tinggi selalu akan mengundang berlakunya keradangan, yang kemudiannya berpotensi mengubah struktur otot dan akhirnya menyebabkan otot tidak berfungsi dengan baik dan mudah mengalai rasa sakit.

Rasa sakit ini mungkin menandakan penyumbatan saluran darah di otot kaki yang menyebabkan mudah rasa sakit dan kejang walaupun kita tidak melakukan akitiviti fizikal yang berat.

Jadi bila rasa sakit, kejang atau lenguh pada kaki walaupun berjalan dalam jarak yang dekat atau berdiri dalam jangka masa yang pendek, elok buat pemeriksaan tahap “kolesterol jahat” dalam tubuh.

Semoga bermanfaat.

#HealthDrZubaidi


“Ikhtiar Minum Air Kelapa Muda Bakar & Doa…” Empat Tahun ‘TTC’ Mona Allen Umum Hamil Enam Bulan

Penantian empat tahun untuk menimang cahaya mata akhirnya termakbul buat pasangan selebriti Pekin Ibrahim dan Mona Allen.

Dalam satu perkongsian menerusi Instagramnya, pelakon drama Monalisa ini mengumumkan kini sedang hamil anak sulung.

Menurut Kata pemilik nama sebenar, Munna Hafiraneza Allen, dia tidak berniat untuk merahsiakan kehamilannya cuma menunggu masa yang tepat untuk diumumkan.

Pasangan ini pada awalnya merancang untuk menunggu sehingga usia kandungan mencecah tujuh bulan namun terpaksa diawalkan selepas ramai yang perasan ‘baby bump’.

“Alhamdulillah… kandungan dah masuk enam bulan. Sebenarnya kami bukanlah sorok atau merahsiakan kehamilan. Tapi sekadar tak umum saja. Ikutkan ada saja video atau gambar yang memperlihatkan ‘baby bump’.

“Cuma kami memilih untuk umum selepas kandungan dah kuat dalam enam atau tujuh bulan. Rancang nak umum masa kandungan cecah tujuh bulan tapi sebabkan ramai yang dah bertanya sebab dah viral, jadi kami umum saja, kongsinya lagi.

Pekin mual dan mengidam

Mengakui tidak mengalami sebarang alahan sepanjang proses kehamilan, sebaliknya Pekin yang sering mual dan mengidam.

“Saya tak ada alami alahan sepanjang hamil ini tapi Pekin pula kena tempias alahan. Masa bulan pertama itu, dia mual, muntah dan mengidam macam-macam.

“Sekarang pun, ada masa dia rasa mual-mual juga. Tapi tak selalu.Saya ada baca dekat online, katanya kalau lelaki yang kena alahan maksudnya dia suami penyayang,ujar Mona lagi.

Cuba kaedah perubatan Islam

Dia turut mendedahkan pernah melakukan kaedah perubatan Islam di Melaka sebagai usaha untuk hamil atau Trying to Conceive (TTC).

Katanya, selepas kali ketiga minum air kelapa muda bakar yang disertakan doa, dia mendapat berita gembira.

“Sebenarnya saya dan suami ada berubat dengan seorang ustaz menggunakan kaedah perubatan Islam untuk ikhtiar hamil. Kebetulan ada shooting di Melaka, kawan pun beri cadangan untuk jumpa ustaz di sana.

“Alhamdulillah, dalam ikhtiar untuk dapatkan anak saya hamil selepas kali ketiga minum air kelapa muda bakar yang disertakan doa. Sebelum ini, kami ada juga buat pemeriksaan doktor dan doktor beritahu saya dan suami tiada masalah kesihatan lain. Itu yang ambil keputusan untuk cuba perubatan Islam pula.

Untuk rekod, Mona mendirikan rumah tangga dengan Pekin atau nama sebenarnya Mohd Iznan Ibrahim pada 7 Disember 2018.


Sebenarnya Beruntung Ibu Yang Rapat Dengan Anak Lelaki Sejak Kecil. Mungkin Ada Yang Tak Tahu!

Secara semulajadinya tidak sukar untuk seroang anak rapat dengan ibubapanya dan hubungan yang baik ini mempunyai pengaruh besar dan memberi kesan kepada anak-anak.

Lebih-lebih lagi bila dikatakan anak lelaki itu rapat dengan ibunya sejak kecil. Ada 10 kebaikan yang disenaraikan oleh Dr Redza Zainol dan bolehlah dilihat satu persatu. Semoga perkongsian ini sedekit sebanyak mendidik kita sebagai ibu untuk cara bagaimana untuk mendekati anak-anak lelaki agar hubungan anak dan ibu itu positif dan seterusnya menjadikan kita ibu yang beruntung dikurniakan anak-anak yang soleh.

Beruntung ibu yang rapat dengan anak lelaki sejak kecil
1. Bila ibu menjadi teman rapat pada anak lelaki, ibu itu sebenarnya sedang membantu anak membentuk persepsi dirinya atau “Self Image” yang baik.

2. Anak yang ada persepsi baik tentang dirinya, dia lebih yakin dan selesa menjadi dirinya sendiri.

3. Tunjukkan yang kalian bangga dengan setiap ciptaan atau hasil kerja dia.

4. Raikan bila mereka bantu ibu di dapur. Anak lelaki perlu lihat ayah dan ibunya sama-sama bekerja di dapur.

5. Kerapkan puji rupa paras anak lelaki.

6. Bertahun-tahun rapat dengan ibu, anak lelaki belajar tentang kasih sayang dan kelembutan ketika bergaul dengan mereka dari jantina berbeza.

7. Anak lelaki perlukan sedikit bantuan untuk menguruskan kerja sekolah atau kerja di rumah.
– Mereka perlu belajar, kerja yang banyak boleh dibuat mengikut peringkat sehingga selesai.

8. Mereka akan belajar cara mengurus masa dan menetapkan prioriti dari ibunya.
– Bantu anak lelaki untuk tetapkan matlamat jangka masa pendek atau panjang yang realistik.

9. Bantu anak lelaki untuk jadi lebih peka dengan keadaan sekeliling.
– lebih peka dengan keadaan emosi orang di sekeliling atau perubahan di sekitar rumah.
– barulah mudah untuk melatih anak lelaki menjadi lebih empati dengan ahli keluarga lain.

10. Teruskan usaha untuk memahami anak lelaki. Dalam kekurangan yang anak lelaki ada, carilah kebaikan dan kelebihan dirinya. Pasti ada!
Kunci pada keyakinan diri anak lelaki yang sedang membesar terletak pada ibunya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Nampak Biasa Aje Bila Anak Suka Tengok Televisyen, Tetapi Ada Bahaya Menanti! Ibu bapa Wajib Baca 5 Info Penting Ini!

Beliau juga mengingatkan ibu bapa supaya alert jika ada anak menunjukkan tanda seperti mengosok mata dan mata selalu berair ketika menonton tv. Nampak biasa-biasa, aje tapi jika dibiarkan akan menjejaskan kesihatan mata. Ikuti catatan ilmu ini.
________________________________________________________________________

1. Anak dibawah umur 18 bulan jangan dibenarkan menonton TV sama sekali. Ini guideline daripada American Academy of Paediatric
2. Yang umur 18 bulan hingga 24 bulan nak menonton TV tu boleh tapi ada syaratnya. Syaratnya adalah :
+ Cari saluran TV yang betul betul bermanfaat tinggi, berbentuk educational dan takde iklan merapu
+ Tengok sama sama dengan anak. Jangan tinggalkan anak kita dengan gajet dan TV sendirian kononnya nak jadikan TV dan gajet ni bibik DIY kita. BIG NO!
+ Ni hanya latihan pengenalan sahaja pada anak kita untuk ajar anak kita apa itu dunia digital. Bukan saja saja nak bagi anak kita tengok sebab penat nak melayan mereka
3. Umur 2 hingga 5 tahun pula limitkan 1 JAM SAHAJA dalam sehari. Dah habis tengok, ajar anak tutup TV tu sendiri untuk ajar anak ‘self discipline’
+ dengan self discipline ni la nanti anak mudah nak kawal diri walaupun kita takde disisi mereka
+ bila balik rumah opah ke rumah atuk nenek ke, insyaAllah mereka masih boleh kawal diri kalau kita ajarkan mereka self discipline ni
4. Anak selalu tengok TV dekat dekat ni sebenarnya tak rosakkan mata pun. Tu cuma mitos je tapi ianya boleh jadi petanda awal anak kita tu memang ada masalah rabun atau penyakit mata yang lain.
Sebab tu la bila anak kita ada 5 tanda kat bawah ni kita kena cepat cepat bawak anak kita pergi buat pemeriksaan mata :
A. Mata selalu berair
B. Selalu sakit kepala
C. Mata mudah jadi penat
D. Selalu berkedip dan menggosok mata
5. Selalu tengok TV pada jarak dekat
5. Anak belajar tengok gajet dan TV ni daripada kita sebenarnya. Sebab tu lah KALAU NAK ANAK BELAJAR KAWAL DIRI DARIPADA TERLAMPAU TENGOK TV DAN GAJET :
✔ Mak ayahya dulu yang kena kawal diri daripada gajet dan TV
✔ Anak lebih suka tiru apa yang dilihat ( visual) daripada cuma mendengar bebelan kita ( auditory )
✔Ingat tau, Children Are Great Imitators. Jadi nak anak berubah, ubahlah diri kita dulu ☺

P/s : Jom ajarkan dan sebarkan ilmu ni pada pasangan dan mak ayah yang lain ye. Saya rasa ramai lagi mak ayah yang belum tahu ilmu ni.


Akrab Seperti Adik Dan Kakak, Rupanya Dua Sahabat Ini Punya Kisah Tersendiri. Tun Dr Siti Hasmah Dan Datuk Seri Dr Wan Azizah Juga Berkongsi Cara Rai Hari Ibu!

Berbicara tentang sambutan Hari Ibu, kebiasaan anak-anak akan meraikannya dengan pelbagai cara. Ada yang sekadar menzahirkan ungkapan rasa kasih dan sayang buat ibu tercinta,  malah ada juga yang meraikan dalam suasana meriah sebagai bukti tanda penghargaan anak-anak di atas pengorbanan ibu selama ini.

Namun bagi keluarga Datuk Seri Dr Wan Azizah, setiap hari adalah hari ibu baginya.

“Untuk kami sekeluarga, hari ibu adalah setiap hari. Mungkin ada keluarga lain menjadikan satu hari yang  istimewa untuk anak menghargainya. Tetapi di dalam keluarga kami, telah diserap  nilai pada anak, bahawa ibu ini harus dihargai, dihormati dan disanjung setiap waktu.

Sambutan yang khusus ada juga sekali sekala diraikan. Anak-anak yang buat tapi bukan saya yang rancang. Umpamanya ada satu masa itu, kami pergi makan malam sekeluarga termasuk menantu dan cucu-cucu. Memang ramai dan suasananya cukup meriah.

Bab  hadiah pula itu bukanlah keutamaan. Kadang-kadang anak-anak bagi, kadang-kadang tidak ada pun. Apa yang lebih menyeronokkan saya ketika makan malam tersebut kami dapat berkumpul bersama dan sebelum makan suami membacakan doa untuk kebahagiaan keluarga. Nampak ringkas namun cukup bermakna bagi saya.

Bagi Tun tiada yang istimewa dengan hari Ibu kerana masing-masing sibuk dengan urusan keluarga.

“Tetapi ucapan adalah daripada anak-anak terutama Marina kemudian diikuti oleh yang lain. Itu pun, sudah malam baru saya baca dan balas. Berbeza dengan Ramadan dan Puasa. Kebiasaannya, sepanjang bulan Ramadan akan ada jemputan luar untuk saya dan suami.  Tetapi untuk keluarga, anak-anak akan buat ‘booking’ untuk kami berbuka bersama. Mereka akan bergilir-gilir pilih tarikh yang mana semua tidak sibuk.=

“Biasanya malam terakhir Ramadan, kami akan berkumpul kerana esoknya akan bersolat bersama. Lepas solat akan berkumpul di rumah dan Marina akan memulakan beraya dengan suami dan saya, diikuti oleh adik beradik yang lain, kemudian anak-anak dan akhir sekali cucu mengikut ranking dan yang cucu bongsu paling teruk sebab kena tunggu lama tetapi dia paling beruntung sebab dapat duit raya paling banyak. Selepas bersalaman  kami akan makan bersama.

“Walaupun kami telah tetapkan raya pertama semua anak-anak dan menantu kena sambut di rumah kami, tetapi mereka tidak kisah. Kerana bersalaman dan makan-makan, masing-masing akan pulang ke rumah keluarga.

Walaupun antara Tun Dr Mahathir Mohamad dan Datuk Seri Anwar Ibrahim mempunyai ‘sejarah’ tersendiri, namun bagi bagi ‘tulang belakang’ kedua mereka ini, Tun Dr Siti Hasmah Mohd Ali dan Datuk Seri Dr Wan Azizah Wan Ismail punya ‘chemistry’ yang cukup istimewa.

Bahkan, mungkin ada yang tidak tahu, disebalik kisah istimewa hubungan dua sahabat ini, rupa-rupanya kakak kepada Tun Dr Siti Hasmah, Allahyarham Datuk Paduka Saleha Mohd Ali adalah orang penting dan menjadi penghubung yang menyatukan Datuk Seri  Anwar dan Datuk seri Dr Wan Azizah.

Keakraban Tun  Dr Siti Hasmah dan Datuk Seri Dr Wan Azizah  diibaratkan seperti kakak dan adik. Walaupun berbeza ideologi politik sebelum ini, namun sebenarnya dua wanita hebat ini bersahabat baik.

Segalanya bermula sewaktu Dr Wan Azizah menyertai BAKTI manakala Tun Hasmah pula Yang Dipertua pada waktu itu.

“Dia ibarat adik kepada saya, tetapi sebenarnya dia lebih rapat dengan kakak saya kerana kakak menjadi orang tengah antara Azizah dan Anwar.

“Anwar sahabat Kakak Saleha dan kerap melawat suami Saleha, Abang Zain, yang sakit di HBKL. Azizah, sebagai seorang doktor di HBKL kerap juga menjaga Kakak dan Abang Zain.

“Di situlah Anwar telah lihat Dr Wan Azizah dan berkenan dengannya. Kakak dan Osman Awang akhirnya mewakili Anwar pergi meminang Azizah di rumah ibubapa Dr Wan Azizah. Hasil pertemuan di HBKL ini membawa Anwar dan Azizah diijabkabulkan. Selain itu, saya dan Azizah juga sangat suka bermain badminton dan memang seronok waktu itu.

Sumber: Majalah Keluarga Edisi Khas Hari Ibu Mei 2017


Pelajar Hadapi Detik Cemas, Jari Tersangkut Botol Air Di Hari Pertama Sekolah. “Kenangan Dewasa Nanti Dik”-Netizen

Dah jadi adat setiap tahun mulanya persekolahan baru mesti ada perkara lucu yang dibuat oleh anak-anak pada hari pertama persekolahan.

Yang mana baru darjah satu dengan tangisan mereka, dan ada yang terlebih semangat. Malah bukan pelajar sahaja, cikgu-cikgu pun tak kurang peranan mereka dengan kostum kartun demi gembirakan anak-anak ke sekolah.

Kalau sebelum ini viral anak-anak ini tersangkut kepala di kerusi, tupperware mak tertinggal di sekolah, semalam, viral satu video yang memaparkan seorang pelajar berdepan detik cemas apabila jarinya tersangkut pada lubang botol minumannya.

Video tersebut dimuat naik oleh seorang pengguna tiktok @rawahill, yang kelihatan jari pelajar cemas itu sedikit bengkak akibat tersangkut pada lubang kecil botol minuman miliknya.

Kedengaran juga suara seorang lelaki berkata bahawa jari budak itu tidak dapat dikeluarkan dari penutup botol tersebut.

Tersangkut botol air dah.. Nak buka tak boleh.. Hari pertama

Perkongsian itu mendapat lebih 700 ribu penonton semasa artikel ini dikeluarkan dan mendapat perhatian orang ramai di ruangan komen.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Terkini: Tanah Runtuh Di Tapak Perkhemahan, 37 Orang Berjaya Diselamatkan

Kisah duka hari ni buat rakyat Malaysia. Sekitar 100 orang pengunjung dikhuatiri menjadi mangsa kejadian tanah runtuh di sebuah tapak perkemahan awam yang terletak berhampiran dengan Father Organic Farm, Batang Kali di sini, awal pagi Jumaat.

Terkini menurut laporan Astro Awani, Seramai 37 individu berjaya diselamatkan dalam kejadian tanah runtuh di sebuah tapak perkhemahan di Batang Kali, pada awal pagi Jumaat.

Pengarah Jabatan Bomba dan Penyelamat Malaysia (JBPM) Selangor, Datuk Norazam Khamis berkata, jumlah mangsa berkenaan merupakan anggaran awal daripada pihak polis dipercayai terbabit dalam kejadian sekitar jam 3 pagi itu.

“Ketinggian runtuhan dianggarkan setinggi 39 meter dengan anggaran keluasan runtuhan seluas 1 ekar.

“Maklumat terkini sekitar jam 5 pagi, seramai 31 orang telah berjaya ditemui dan diselamatkan pasukan penyelamat,” katanya dalam kenyataan pada Jumaat.

Norazam berkata, sebanyak tiga buah jentera termasuk unit anjing pengesan (K9) dari Balai Bomba Penyelamat (BBP) Sentosa, BBP Ampang, BBP Pandan, dan beberapa balai lain telah dikerahkan ke lokasi kejadian.

Katanya, kerja-kerja mencari dan menyelamat mangsa terlibat sedang giat dijalankan.

Sumber: Sinar Harian & Astro Awani


“Okay I Dah Post Dah.” Suami Cakap Aje Macam Ni, Tapi Dalam Hati Sayang Sangat Isteri, Caption Ringkas Suami Ain Edruce Buat Warganet Terhibur.

Siapa yang tidak gembira apabila diri dah sahkan hamil setelah sekian lama menunggu. Begitu juga dengan pelakon dan pengacara, Ain Edruce yang disahkan hamil pada penghujung tahun lalu.

Biarpun sedang hamil, Ain tetap dengan gelagat lucunya termasuk suka menyakat suaminya, Amirul Hafiz Mustaffa.

Namun kali ini berbeza pula, menerusi satu posting baharu  yang dilakukan oleh suami Ain Edruce menerusi laman sosial Instagram telah menarik perhatian ramai warganet.

Sekeping gambar bersama isteri dengan caption ringkas, “Okay i dah post dah.”  telah membuatkan para warganet terhibur.

Dalam nada gurauan, Ain Edruce membalas komen dengan mengatakan cara itu membuatkan peminatnya tahu dia memaksa suaminya muat naik gambar di Instagram milik suaminya.

“Caption jahat! Hahaha dah semua orang tahu saya paksa awak post,” – Ain Edruce.

Dalam pada itu, menerusi Instagram Ain Edruce, telah berkongsi beberapa keping gambar bersama suami untuk mengabadikan momen indah ketika hamil.

LELAKI MEMANG MACAM TU TAPI SAYANG SANGAT.

Menjengah dibahagian komen rata-rata netizen terhibur dengan cara suaminya dan mengakui lelaki yang bersikap begitu seorang yang setia dan penyayang.

“Alaa laki nih kadang cakap je.. Dalam hati bkn main sayang kauu.

“ni mesti kak Ain yang suruh post nampak sgt caption tu.

“hahahhahha itu biasa. Ada masa kita kena paksa suami kita post gambaa kita kalau tak ig nya sunyi sepi hahahah.

“saya faham perasaan kak ain..husbnd sy pun mcm tu kadang2…payah nk post gbr kita.


“Habis Dimakan Muka Mamanya.” Gelagat Anak Lelaki Manja & ‘Melekat’ Dengan Elly Mazlein Raih Perhatian

Pelakon dan hos, Elly Mazlein memuatnaik sebuah video yang memaparkan gelagat anak lelaki, Haider Mateen yang sangat manja dan rapat dengannya.Video yang di ambil ketika selebriti ini dan keluarga pergi bercuti baru-baru. Haider yang sedang dipangku oleh Elly Mazlein memeluk dan mencium pipi ibunya tanpa henti. Biarpun hanya nampak sisi wajah anak lelaki namun rata-rata geram melihat gelagatnya itu.

Selain gelagat Haider, turut kelihatan di dalam video tersebut adalah anak perempuan Elly iaitu Putri Sara Sefhia yang sedang mandi di kolam bersama papanya, Mohamad Azlan Che Nuh.

Sememangnya Sefhia cukup manja dengan papanya kerana sebelum ini banyak dikongsikan keakraban dua anak beranak ini.

menerusi kapsyennya, Elly turut menguarakan pertanyaan kepada pengikutnya adakah anak lelaki sememangnya sangat manja dengan ibu.


“Gambar Bahagia Di Ambil Awal Ramadan Sebelum Pkp.” Ozlynn Wati Kongsi Berita Duka, Ibu Meninggal Dunia. Al-Fatihah!

Pelakon Ozlynn Wati memuat naik berita duka mengenai kepulangan ibu tersayang ke Rahmatullah.

Dalam perkongsian tersebut, Ozlynn turut berkongsi gambar arwah ibunya, Rozidah Jumari bersama ahli keluarga yang diambil pada awal ramadan yang lalu.

Kepada yg mengenali ibunda kami, Rozidah binti Jumari.. Beliau telah pun kembali ke Rahmatullah dan semoga meninggalnya khusnul khatimah.. Jika ada sesiapa yg pernah terasa hati dgn beliau harap ampunkan dosa2 ibunda kami.

“Jika ada yg berhutang dgn ibunda, kami percaya telah dihalalkan kerana itu adalah sifat beliau, tetapi jika ibunda kami ada terhutang pada kalian sila hubungi kami.

“Dan yang pasti gambar bahagia itu di ambil pada awal ramadhan tahun ni sblm pkp dan pasti bkn gambar terakhir ibunda berjemaah dgn kami.

Biarpun sedih dengan kehilangan tersebut, namun Ozlynn reda dan berterima kasihkepada semua yang menitipkan doa buat mereka sekeluarga.

Ya Allah, kami redha atas pemergian ibunda tercinta dan tempatkanlah beliau di sisi hambamu yg beriman.. Terima kasih pada semua yg x henti2 call text doakan ada yg x kenal pon.. yg dm x henti2 doakan utk ibunda kami.. SubhanAllah Alhamdulillah AllahuAkbar.. hanya Allah yg mampu membalas jasa kalian..


Elak Drama Baju Rosak Pagi Raya, Bersihkan Seterika Besi Cara ‘Old School’ Guna Kertas Pasir!

Ini mungkin adalah senario yang sering dialami oleh ramai dalam kalangan kita apabila menggunakan seterika. Tambah pula kalau kita menggunakan seterika jenis lama atau old school yang mempunyai besi yang lebih berat, makin lama diguna makin melekat di baju!

Oleh itu, ada cara yang anda boleh gunakan untuk membersihkan kotoran di permukaan seterika besi tersebut supaya tiada lagi masalah melekat di pakaian hingga terkoyak. Senang sahaja rupanya, jom kita tengok caranya.

CARA BERSIHKAN SETERIKA BESI OLD SCHOOL GUNA KERTAS PASIR

Sedikit perkongsian pada mereka yang masih menggunakan seterika macam saya, dengan masalah permukaan seterika yang rosak sehingga koyak baju/seluar yang diseterika..

Masalahnya disebabkan besinya sudah terlekat dengan plastik cair. Hanya guna kertas pasir sahaja untuk baiki permukaan besi seterika tu. Selamat mencuba, langkah-langkah di bawah.

1.Dah melekat-lekat dengan plastik dan kesan-kesan lama.

2.Kertas pasir halus, beli di Kedai Eco RM 2, dapat 4 helai

3.Sebelum guna

4.Gosok pada kertas kuat-kuat.

5.Hasil kotoran

6.Suci murni tanpa dosa.

7.Perbezaan sebelum dan selepas.. Selamat mencuba kawan kawan!

Boleh cuba!

Sumber: Ahmad Syahril Mohd


Kematian Yang Dicemburui, Ustazah ‘Pergi’ Saat Majlis Khatam Al Quran Secara ‘Live’!

Kematian boleh terjadi tanpa mengira masa, di mana dan tidak mengenal siapa jua. Meskipun kematian itu mendatangkan rasa gerun dan takut dalam diri namun kita semua impikan untuk mendapat Husnul Khatimah di saat pengakhiran hidup kita.

Baru-baru ini viral di media sosial memperkatakan kematian seorang ustazah dari Indonesia apabila beliau menemui ajal dalam keadaan yang pastinya dicemburui oleh ramai umat Islam. Dilaporkan ustazah meninggal dunia ketika dalam majlis bacaan al Quran sekitar jam 7.45 waktu tempatan.

Memetik Terang Media, Allahrahamh Ustazah Hajah Taslimah disebut menjadikan rutin pengajian di Masjid Al-Barkah Assyafiiyah, Tebet Jakarta Selatan sejak 20 tahun yang lalu. Ketika kejadian itu berlaku, beliau sedang memimpin majlis khatam Al-Quran yang disiarkan secara langsung melalui saluran Youtube Assalam TV.

Tiada siapa menduga, awalnya ustazah dilihat baik dan sedikit pun tiada tanda menunjukkan kurang sihat atau seumpamanya ketika memimpin baacaan Al-Quran yang diikuti oleh Jemaah wanita yang lainnya.

Secara tiba-tiba, Allahyarhamah dilihat rebah kebelakang dan menyebabkan situasi cemas  dan kecoh seketika. Menurut laporan media tempatan, jemaah-jemaah yang ada di majlis tersebut cuba memberi bantuan awal kepadanya sebelum dibawa ke hospital untuk pemeriksaan lanjut.

Bagaimanapun pihak hospital telah  mengesahkan bahawa Allahyarhamah telah meninggal dunia. Allahyarhammah dikhabarkan sudahpun lebih 20 tahun mendedikasikan dirinya dalam mengikuti pengajian-pengajian agama termasuk bacaan Al-Quran yang diadakan dalam komuniti tempatan di mana beliau tinggal. Allahyarhammah juga dikenali sebagai individu yang sangat sopan, pendiam dan amat menjaga tutur katanya.

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


Viral Video Budak Perempuan Hampir Lemas Di Pantai, Rupanya Remaja 14 Tahun Ni Heronya!

Sebelum ini tular video insiden kanak-kanak perempuan yang dilihat hampir lemas di sebuah pantai yang cuba diselamatkan oleh beberapa orang lelaki dewasa ketika berada di tempat kejadian.

Namun seakan usaha menyelamat menemui jalan buntu bila ombak semakin ‘mengganas’.

Di lihat kanak-kanak tersebut terus terkapai-kapai dan ‘ditarik’ hingga ke tengah.

Pun begitu berpantang maut sebelum ajal, kanak-kanak perempuan berusia 12 tahun tersebut berjaya diselamatkan dengan bantuan remaja lelaki.

Ini sebagaimana di kongsikan di facebook info bencana Terengganu.

Inilah remaja yang menyelamatkan kanak-kanak perempuan berusia 12 tahun hampir lemas di Pantai Penunjuk Kijal petang semalam.

Zulfikar Asmadi, 14, yang masih bersekolah di SMK Kijal Kemaman tanpa berfikir panjang terus mengambil bot kepunyaan ayahnya lalu mengayuh ke arah kanak-kanak perempuan itu.

Difahamkan pada awalnya Zulfikar cuba menghidupkan enjin bot berkenaan namun gagal sebelum mencapai pendayung dan mendayung ke arah mangsa yang masih terkapai-kapai tangannya dengan badannya tengelam.

Meninjau di ruangan komen, rata-rata warganet cukup kagum dengan keberanian anak remaja ini.

“Umur 14 tahun. Berani bertindak, matang berfikir. Jiwa besar. Semoga menjadi pejuang agama, bangsa dan negara”

“Alhamdulillah,terbaik dik,, mesti adik dh biasa dgn ombak mcm gitu dan berani,kalau y tak biasa,mau lingkup”

“baru 14 thun❤ tabik dgn keberanian awk dik, semoga Allah permudahkan semua urusan awk dunia akhirat.”

“Allahuakbar….Alhamdulillah dik…awak memang hero …bangga mak ayah awak”

“The unsung hero… Terbaik dik. Respect…”

“Terbaik lah adik fiqar..tahniah jgk buat ibuayah mempunyai anak soleh ini…ade perasaan jati diri yg kuat.sanggup menggadaikan nyawa sendiri demi menyelamatkn insan lain… salute buat seluruh ahli keluarga adik Fiqar…,”


Bila Ahli Keluarga Terkena Serangan Gegata,  Jangan Lupa Usahakan Cara Ni Untuk Redakannya!

Gegata atau bintik-bintik merah yang timbul secara tiba-tiba memang merisaukan. Apa lagi kalau anak yang alami masalah ini. Rengekkan anak yang mengadu gatal seluruh badan pastinya buat kita rasa cemas.

Bagi masyarakat di sebelah utara menggelarkan gegata sebagai Kelopak Garam. Manakala di Pantai Timur pula memanggilnya sebagai Lapar Garam. Macam-macam panggilannya kan?

Apa jua nama gelarannya bagi negeri anda, banyak yang anda perlu tahu mengenai masalah gegata ni.

Minggu lepas, anak saya yang kedua, Qhalish, tiba-tiba je badannya gatal-gatal. Mula naik gatal pada jam 4 petang. Tapi start pukul 10 malam, tiba-tiba naik bengkak kecik-kecik.

Kesian sangat kat Qhalish. Tak henti menggaru. Tak tahu nak buat apa, saya terus bawa ke klinik time tu jugak. Sampai di klinik, doktor macam biasa bagi ubat makan untuk tahan gatal dan Calamine Lotion. Penting ni.

Saya nak share tips dan petua daripada rakan-rakan yang saya sharekan di FB.
Alhamdulillah ramai yang beri respon. Saya compile antara tips dan petua yang mereka share.

Cuka Dan Garam

Krim Econazine

Bawang Kecil

Air Sireh

Air Garam
Mandikan anak dengan air garam. Sekadar gambar hiasan. Cantik pulak ku tengok gambar garam kaler pink ni.

Tepung Ubi Dan Bedak

Jumpa Doktor
Last option, anda boleh berjumpa doktor untuk dapatkan rawatan. Biasanya doktor akan bagi ubat tahan gatal (biasanya ubat selsema) dan lotion sapu. Kalau orang dewasa, biasanya doktor akan beri injection.

Solution untuk Qhalish

Untuk Qhalish, saya tak boleh nak bagi sebarang ubat makan atau sebarang suplemen atau apa sahaja yang ada rasa. Memang dia takkan makan punya. Akhirnya, ini solution yang paling sesuai untuk Qhalish.

Untuk anak-anak yang sama condition macam Qhalish, yang tak boleh telan sebarang ubat atau apa sahaja yang ada rasa, boleh cuba solution yang saya bagi pada Qhalish.

1. Calamine Lotion
Sapu di semua bahagian yang bengkak dan gatal.

2. Mandi dan berendam dengan air garam
Setiap kali mandi, Qhalish akan berendam dengan air garam. Tak kisah garam kasar atau garam bukit atau garam yang ada aura tu. Kasi kaw-kaw masin. Sambil dia berendam tu saya sapukan ke seluruh badan dan kepala.

3. Homepati tahan gatal
Memandangkan Qhalish serasi dengan homepati, saya usahakan jugak untuk dapatkan homepati sebagai salah satu usaha elakkan gatal.

Alhamdulillah, selepas 3 hari, semua gatal dan bengkak kian surut. Dan tidak berulang lagi. Kepada semua pembaca, anda boleh cuba sebarang tips dan petua yang dikongsikan oleh sahabat-sahabat saya di atas mengikut kesesuaian masing-masing.

Thanks for reading!


Video Kelahiran Suami, Mawar Rashid Luah Rumahtangganya Ada ‘Ups & Down’

Semua pasangan yang berkahwin pastinya mahu sebuah rumahtangga itu bahagia hingga till jannah. Tiada yang mahukan ia berakhir dengan kedukaan.

Sehubungan itu, pasangan haruslah sentiasa memahami dan saling bertolak ansur kepada pasangan. Itulah yang membuatkan sebuah rumahtangga itu bahagia.

Tidak dinafikan dalam tempoh ada pasang surutnya dalam sebuah hubuangan itu. Begitulah yang diakui oleh pelakon, Mawar Rashid menerusi posting terbaru di instgaramnya sempena meraikan ulang tahun kelahiran suaminya.

Dia mengakui dalam tempoh perkahwinan  bersama suami  Raden Ahmad Faizal Yaakob atau nama singkatnya Raf Yaakob ada cabarannya.

Seterusnya ikuti perkongsiannya

PASANGAN BAHAGIA

Happy birthday suamiku. Semoga jodoh kita berkekalan hingga ke Jannah & bahagia hingga ke anak cucu .

Sebak sgt buat video ni, banyak ups & down kita dapat lalui sama-sama, kita sama-sama belajar erti kehidupan.

kita sama2 jaga each other masa covid, kita sama-sama enjoy & struggle jaga anak. Kita sama-sama pening ngan karenah masing-masing. Kita sama-sama cari duit, kita sama-sama nak berubah ke arah kebaikan.

Dan sekarang ni, kita sama-sama  berusaha untuk mendapat kehidupan yang lebih stabil dari segi kesihatan, kekeluargaan & kemewahan.

Semua kita sama-sama sampai bila-bila okay

Syukur sangat, walaupun dah 5 tahun melayari bahtera rumah tangga, semakin kita sama-sama dapat mengenali hati masing2 dgn lebih dalam dan kasih sayang itu semakin bermakna. Semoga Allah S.W.T berkati kita semua. Aminnn love you Raden love

NETIZEN TITIP DOA


“Dapur Sentiasa Kemas Bukan Bermakna Jarang Berasap!” Wanita Ni Kongsi Tipnya.

Melihat dapur orang lain yang sentiasa kemas, tersusun rapi dan bersih sentiasa, kadang kala terfikir juga bagaimana keluarga tersebut lakukannya.

Untuk tidak terus berteka teki, ikuti perkongsian daripada wanita ini. Dapur rumahnya walaupun bersaiz kecil, namun bukan sahaja bersih malah tersusun kemas. Jom semak!

Dapur kemas tak bermakna jarang berasap. Sis selalu guna slogan ni “Organize Your Home”.

Sis sibuk ke sana sini, kerja siang malam. Bila dah kemas elok-elok dapur kecik ni, hidup jadi lebih terurus. Suami pon dah boleh diharapkan bancuh air, masak nasi, basuh pinggan, buang sampah. Apa lagi yang isteri nak kan. Ada suami yang tolong sebab sayang.

Tinggal di rumah kecil ni membantu kita jadi lebih kreatif. Sel-sel otak selalu berhubung.

Mana taknya, puas fikir dan adjust sana sini barang-barang seperti besen, periuk, kuali besar, barang elektrik, bekas plastik tupeware yang jarang guna, stok sabun dan pinggan mangkuk yang jarang guna.

Jadi, sis buatlah secara berperingkat, ikut kesesuaian masa yang ada. Barang yang jarang sangat digunakan dan kurang penting, kebanyakannya dah sedekah kat orang. Tak suka buat koleksi. Susah nak urus nanti.

Keperluan besen, pinggan mangkuk beli yang sekadar perlu saja. Bukan macam mak-mak kita dulu beli set pinggan banyak untuk kenduri jemputan 500 orang.

Zaman sekarang kendurinya di dewan dan guna servis katering. Maksimum terima tetamu kat rumah kita pon hanya 20 orang dalam satu masa. Kalau lebih jadi sardin . Jadi kena pandailah timbang tara.


Bengkak Dan Lebam Bawah Mata Ketika Pantang,  Tiga Bahan Ini Mampu Hilangkan Masalah Segera!

Masalah tidak cukup tidur sememangnya bukan satu masalah besar lagi bagi semua ibu. Selepas berhempas pulas melahirkan anak, ibu yang kepenatan biasanya akan mula tidak cukup tidur sehinggalah bayi mula tidur nyenyak.

Itulah pengorbanan terbesar yang dialami wanita bergelar ibu. Dek kerana tidur yang tidak cukup serta rutin harian yang baru, wanita akan mula meninggalkan kesan lebam dan bengkak pada bawah mata.

Hal ini jika tidak diubati akan menjadi berlarutan dan lama kelamaan, lebam dan kusam pada bawah mata ini menjadi sebati pada wajah. Wajah pastinya jadi tidak berseri dan penampilan wanita pasti kurang cantiknya.

Jadi janganlah dibiarkan masalah lebam dan bengkak mata yang anda alami ini sebaliknya rawat masalah anda dengan cara di bawah ini. Tidak perlu menggunakan kos yang mahal tetapi hanya menggunakan tiga bahan ini sahaja.

Guna Limau Nipis
Lebihan limau nipis yang dibuat air atau masakan jangan pula dibuang. Sebaliknya simpan sahaja kulitnya dan sapulah di bawah mata yang lebam akibat tidak cukup tidur. Biarkan kering seberapa ketika kemudian barulah muka dicuci dengan air yang bersih. Lakukan ini berulang kali sehingga mata reda.

Kulit Timun Penyejuk Mata
Sama seperti limau nipis, begitu juga dengan hirisan timun. Kulit timun jangan pula dibuang sebaliknya ditekan pada kawasan mata yang bengkak dan lebam. Sapukan rata dan biarkan ia menjadi kering. Kemudian barulah dicuci dengan air yang bersih. Timun yang bersifat sejuk mampu meredakan mata yang bengkak.

Kulit Telur Mujarab
Petua orang-orang lama yang patut anda cuba adalah menggunakan kulit telur. Telur yang dipecahkan, di bahagian dalamnya akan meninggalkan lebihan lendir. Ambil lendir ini dan sapukan pada mata yang bengkak dan lebam ini. Biarkan hingga ia mengering. Kemudian tanggalkan lendir seperti masker ini daripada wajah dan bilaslah bersih.


“Menjadi ‘Remy Ishak’ & Disebut-Sebut Buat Wanita Rasa ‘Insecure’.” Tak Cerewet & Memilih,  Remy Akui Soal Jodoh Tak Boleh Main ‘Sauk’ Sahaja.

Namanya cukup hot buat masa kini, ‘tall, dark dan hensem sesuai menggambarkan sisi pelakon Lelaki Kiriman Tuhan ini. Tidak hairanlah dia kian diglai ramai dan rezekinya dalam industri lakonan cukup murah.

Lima tahun mengikat tali pertunangan, namun tiada jodoh antara mereka akhirnya ikatan tersebut terlerai di tengah jalan. Biar pelbagai tohmahan dan kata-kata negatif dilemparkan, namun empunya diri hanya bersikap mendiamkan diri.

Tak boleh main ‘Sauk’

Namun, dia tidak dapat lari dari disoal bab jodoh, lebih-lebih lagi dengan status solonya kini.

“Setakat ini saya masih lagi solo untuk tahun ini. Jodoh ini kita tak boleh nak ramal , ada juga saudara yang cuba nak kenal-kenalkan. Tapi ini soal masa depan,  kita tak boleh nak main ‘sauk’ jer.

“Hidup dengan seorang selebriti bergelar pelakon bukan semudah yang disangkakan. Takut nanti mereka  terperanjat, balik rumah tak menentu masanya, kena marah pula kan. Kalau ikutkan tak bersedia dengan soalan-soalan  bila nak kahwin dan sebagainya, tapi saya reda. Yang penting nak ‘tutup mulut’ saya hulur ‘angpau’ jer,” seloroh Remy lagi.

Ibu mula bertanya soal jodoh

Ditanya penerimaan ibunya tentang soal jodoh, akui Remy ibunya turut bertanyakan hal tersebut.

“Ibu pun makin lama makin berumur, ada juga dia ada bertanya dan bercakap soal ini. Tapi tunggulah kalau ada jodoh tak ke mana. Ini soal hati dan perasaan. Lagipun perkahwinan satu benda yang serius bagi saya sebenarnya. Ia bukan soal perhubungan 5 atau 10 tahun sahaja.

Susah nak cari orang faham kerja pelakon

“Memang banyak cabaran berkahwin dengan selebriti. Malah, perhubungan saya sebelum ini tak boleh nak handle benda ini.  Sangat sukar sebenarnya nak cari orang yang betul-betul faham seorang pelakon dan ditambah pula saya kini menceburi bisnes. Masa sangat limited dan orang yang saya kenali harus faham sisi hidup saya sebangai pelakon dan juga usahawan.

“Saya bukan jenis cerewet tapi mudah orangnya. Cuma kadang-kadang orang tak paham ruang kerja kita. Menjadi Remy Ishak sebagai pelakon dan selalunya disebut-sebut membuatkan ada wanita rasa ‘insecure’ . susah sebenarnya nak cakap. Mungkin kalau saya dah ‘slow down’ dalam industri dan nama dah tak dikenali waktu itu mungkin baru mereka rasa selamat.

“Tapi buat masa sekarang saya tak nak tolak rezeki kerana dulu benda tak baik datang bila saya asyik tolak tolak rezeki.  Allah pernah bagi pengajaran bila kita tolak rezeki, jadi saya sudah tak berani tolak lagi dan terima apa yang diberikan,” ujar Remy lagi.

Setiap tahun bantu keluarga buat persiapan raya

Anak kedua dari empat beradik ini juga mengakui turut membantu keluarga dalam membuat persiapan raya.

“Memang ini adalah tanggung jawab saya, malah sejak bergelar anak seni lagi saya sudah biasa membeli baju raya dan sebagainya untuk keluarga dan juga anak buah.  Untuk raya kali ini, kami menyambutnya di Masjid Tanah, Melaka. Kalau diikutkan dua tahun berturut-turut sebelum ini saya dan ahli keluarga yang lain beraya dengan bercuti di luar.  Cuma tahun ini kami pilih untuk beraya di kampung. Disebabkan kali  ini jadual saya sangat padat, menyebabkan  tak banyak perancangan yang saya boleh lakukan,

“Soal juadah tak memilih, lagipun mak tak berapa sihat dan kakak saya pun ada family sendiri. Jadi apa yang mereka sediakan ketupat, lemang dan sebagainya saya terima sahaja.  Kalau tahun lepas saya cat rumah, tapi tahun ini nampak gayanya tak boleh berbuat demikian kerana tak ada masa untuk semua ini. Tapi saya alu-alukan kehadiran peminat untuk datang beraya. Setakat ini saya tak pernah hadkan duit raya, tetapi biasanya saya ada sediakan,” jelas Pelakon Lelaki Kiriman Tuhan ini lagi.

Kolaborasi & Ikon Fesyen  Minaz Men

Beliau ditemui dalam satu majlis pelancaran Minaz Blooming Raya 2019. Dalam majlis tersebut, Minaz mengumumkan kolaborasi bersama Pelakon Pujaan Hati Kanda dengan memperkenalkan Minaz Men Collection yang memberi fokus kepada Baju Melayu sekali gus menjadi  ikon fesyen bagi koleksi tersebut.

Hadir dalam 18 warna yang menarik, busana baju melayu garapan idea Minaz dan sentuhan Remy ini berkonsepkan moden fit.  Potongan moden , elegan dan staylish tapi masih mengekalkan konsep klasik dan itu yang menjadi tarikan Remy untuk menerima tawaran sebagai face of Minaz Men.

Gambar: kakifoto & Ig Remy Ishak


“Dari Bujang, Kahwin Sampai Anak Berjaya Ke Menara Gading…” Kongsi Kisah Anak Konvo, Netizen Puji Dato’ Nassier Wahab Tetap Awet Muda!

Maish dalam mood konokesyen, bukan hanya orang biasa malah artis juga tidak ketinggalan berkongsi foto tentang majlis tersebut. Antaranya termasuklah Dato’ Nassier Wahab

Menerusi instgramnya, Dato Nassier memuat naik beberapa keping gambar bersama anaknya, najihah.

Di dalam kapsyennya yang ringkas, Dato Nassier Wahab memberitahu yang dia bersyukur kerana berkesempatan melihat anaknya berjaya mendapat diploma

“Syukor pd Allah berkesempatan melihat anakanda  Intan Najihah menerima Diploma in Bussiness Studies sempena Istiadat Konvokesyen di Universiti Teknologi Mara yg ke 89 di Dewan Taming Sari, UiTM Cawangan Melaka,”Ujarnya.

Malah dia juga gembira kerana berpeluang menyaksikan secara jelas anaknya mendapat diploma memandangkan dia dan isteri berada di tempat duduk VIP.

“Kenangan manis sewaktu menghadiri konvo Najihah.. Ayah dan ibu ditempatkan seat VIP.. Alhamdulillah… Nampak jelas sewaktu Najihah menerima graduation di atas pentas.

“Sedih juga bila mengenangkan Najihah adalah anak tunggal ayah.. Segala peristiwa yg dilalui menjadi kenangan indah ayah dan ibu.


Berkodi Beli Kain Batik, Ingatkan Tak Berkualiti. Rupanya Mak Ada Masalah Lain!

Semakin hari umur kita semakin bertambah, dan bila semakin berusia itu bermakna tahap kesihatan juga selalunya akan menurun.

Jika dilihat statistik, dianggarkan 1.4 juta rakyat Malaysia mengalami masalah inkontinenss atau lemah kawalan kencing termasuklah 1 daripada 3 wanita berusia 40 tahun ke atas akan mengalaminya.

Tetapi hanya 31% sahaja yang ingin mendapatkan rawatan berbanding lebih ramai seboleh-bolehnya menyembunyikannya daripada pengetahuan orang lain hatta anak sendiri sekali pun tidak tahu keadaan tersebut.

Hal yang sama juga telah dilalui oleh Puan Juriah Jalalus Shuti apabila ibunya Puan Aminah Mohd Munir mengalami masalah tersebut sejak 4 tahun yang lalu.

Ini perkongsiannya

Setiap kali singgah ke rumah mak, saya sekadar nampak emak kerap masuk toilet dan saya sendiri tidak merasakan ada masalah tentang itu. Hinggalah suatu hari sedang berborak dengan mak, tiba-tiba mak bergegas ke bilik air dan belum pun sempat ke bilik air tiba-tiba ibu terkencing di situ.

Ketika itu air muka mak jatuh dan saya masih tidak menggangap ada sesuatu yang serius. Emak bersihkan kawasan tersebut dan saya buat-buat tidak tahu untuk elakkan mak terasa malu.

Apa yang saya perasan, mak selalu mengadu katanya kainnya semua sudah reput, kain dia dah rosak, cepat koyak dan hancur. Jadi setiap kali dia mengadu, saya belikan kain batik yang baru. Dan rungutan ini berkali-kali saya dengar hinggakan saya ambil keputusan untuk terus beli kain batik berkodi-kodi demi untuk mak.

Ini sebabnya

Kain itu rosak bukan sebab tidak berkualiti atau sebagainya TETAPI  disebab direndam dengan air kencing setiap hari, itu penyebab utama kain batik yang dibeli mereput dengan cepatnya.

Selapas 6 bulan melihat keadaan mak dan keadaan rumah yang berbau, barulah saya dan kakak berbincang dan barulah kami sedar bahawa mak sebenarnya ada masalah mengawal kencing.

Kemudian saya ambil maid untuk cuci rumah mak setiap hari, tapi still bila pagi cuci dan petang sayang datang masalah bau masih ada. Saya rayu mak tinggal dengan saya, tapi mak tetap bertegas boleh jaga diri sendiri dan tidak mahu kehadirannya mengganggu kehidupan anak-anak bila duduk sebumbung.

Bila mak dah buat keputusan begitu, jadi  saya datang ke rumah mak setiap  hari untuk  mop lantai dan salinkan kain. Hari-hari berulang alik memang penat dan saya terus merayu mak untuk  tinggal sekali hinggalah setahun usaha memujuk ini saya lakukan.

Bila mak berpindah

Alhamdulillah, mak akhirnya mahu duduk sekali dengan saya. Bila saya berjaya pujuk itu bermakna semua masalah-masalah sebelum ini di rumah mak kini dibawa ke rumah saya pula.

Jadi untuk pastikan rumah tidak berbau dan suami serta anak-anak selesa, saya pastikan akan mop rumah berkali-kali. Kebetulan, pejabat dekat dengan rumah, jadi pagi sebelum kerja saya mop, tengah hari time lunch saya balik untuk mop dan balik kerja sebelum buat benda lain saya mop lagi sekali lantai.

Pun masalah ini tidak selesai sehinggalah saya dan kakak perasan, cara terbaik atasi semua ini adalah dengan memakaikan emak drypers dan bukannya perlu mop lantai sentiasa dan menukar lebih kerap kain batik dan pakaian yang dipakainya. Dan sekarang bila mak dah pakai dryper Tena, masalah semua itu hilang. Bau tak ada dan saya tidak perlu lagi mop lantai setiap hari. Bahkan mak lebih selesa dan kini hidupnya lebih nampak positif bila sudah mahu keluar berjalan-jalan bersama anak dan cucunya.

Semoga perkongsian ini dapat memberi pengetahuan kepada kita  untuk melakukan yang terbaik kepada orang tua bila tiba waktunya nanti.


Kekal Sihat Di Usia 50an,Wanita Ni Kongsi Amalannya!

Setiap antara kita tentu mengharapkan dikurniakan umur yang panjang dan kekal sihat sehingga di usia emas.

Pun begitu, berharap sahaja tanpa berusaha untuk menjaga dan mengekalkan kesihatan yang dianugerahkan hari ini, bolehlah dianggap sesuatu yang merugikan.

Sewajarnya, ada beberapa tip yang boleh anda sekeluarga amalkan untuk kekal sihat.

Ini sebagaimana yang dikongsikan oleh ibu yang berusia 51 tahun ini, dia kekal sihat dan kekal cergas.

Jom ikuti perkongsiannya.

TIPS KEKAL SIHAT PADA USIA 51 TAHUN.

Saya baru selesai menjalankan komitmen 10KM saya hari ini. Actually it was almost 11KM!

1. Saya hanya lakukan brisk walk sahaja. Ianya sangat perlahan. Pada purata 13 minit+ untuk 1km. Saya gunakan aplikasi Nike Run Club yang boleh dimuat turun dari Play Store di telefon bimbit.

2. Untuk capai target harus kuatkan semangat. Tetapkan minda. Keep fighting. And you need to keep going.

3. Keep fighting bermaksud, whatever it takes you have to keep doing it ok! If possible, do it everyday.

4. Pakai pakaian yang selesa. Murah pun tak apa. Tapi invest sedikit untuk kasut bagi memastikan kaki anda tidak cedera. Jika anda ada bajet, bolehlah beli pakaian sukan yang baik. Ia biasanya ada perlindungan UV, kain yang serap peluh dan boleh membantu kulit untuk bernafas dengan baik. Ia juga sangat cepat kering!

5. Make time to do it. Tidak ada alasan tidak sempat jika anda benar-benar mahu. Must do ok!

6. Buat ikut kemampuan anda. Go slowly but surely.

7. Anda perlu tahu bahawa menjaga stamina adalah sangat penting untuk menjaga kesihatan.

8. Anda juga perlu tahu bahawa latihan kecergasan begini adalah sangat membantu untuk meningkatkan kadar metabolisma dalam badan, membina otot, menghasilkan hormon keceriaan dan sex yang baik. (Anda semua dah dewasa kan?)

9. Jaga pemakanan dan perbanyakkan pengambilan air mineral/air suam. Bukan air manis. Dan lebihkan protein berbanding gula dan karbo dalam diet anda. Protein adalah “makanan” bagi otot badan. Bagi wanita, bahagian berotot anda adalah termasuk dada dan punggung.

10. Semua ini juga adalah sangat membantu untuk anda kekal ceria. Membantu untuk anda divert attention anda. Dan menjadi lebih positive.

Ingat, istiqamah itu memang susah.
Yang mudah itu adalah istirehat.


“Topeng Muka Berkesan Untuk Jerebu Adalah N95.” Doktor Ni Kongsi Tip Pilih Topeng Yang Betul Untuk Masalah Jerebu

Masalah jerebu yang melanda di negara kita mengundang banyak masalah termasuklah pada kesihatan diri. Ada yang sesak nafas, pening kepala dan tak kurang yang muntah-muntah.

Justeru, penjagaan kesihatan termasuk memakai topeng ketika berada di luar sangat penting. Tetapi ramai yang salah memilih topeng yang betul untuk dipakai.

Kebanyakannya memilih topeng muka jenis nipis yang sering dipakai oleh para doktor sewaktu pembedahan. sebenarnya, topeng ini tidak sesuai digunakan untuk menghalang asap jerebu masuk ke dalam rongga pernafasan.

Menerusi laman sosial Twitter, seorang pakai jantung dari Institut Jantung Negara, Dr Beni Rusani berkongsi maklumat tersebut untuk kebaikan bersama.

“Hi guys, ‘topeng muka pembedahan’ tidak berkesan terhadap jerebu. Ia dicipta untuk tumpahan cecair dan darah. Topeng muka yang berkesan untuk jerebu adalah N95. Maklumkan kepada keluarga dan rakan-rakan anda,” tulis Dr Beni menerusi satu tweet.

Hi guys, ‘surgical mask’ doesn’t work against haze. It is designed for fluid & blood spills. The mask that works is N95. Tell your family & friends.

Perkongsian tersebut mendapat reaksi ramai. Rata-rata berterima kasih kepada Dr Beni atas maklumat yang disampaikan.  Malah, kicauan Dr Beni sehingga kini telah melebihi 50,000 ulang kicau dan 30,000 tanda suka.

Sudah hampir tiga minggu semenanjung Malaysia dan Sarawak mengalami masalah jerebu yang membahayakan kesihatan rakyat. Semoga masalah ini akan menemui jalan penyelesaian.


“Katil Terapung Hanya Nampak Kepala Ayah, Anak Menangis Takut & Sejuk.”  Ibarat ‘Hidup’ Semula, Wanita Ni Kongsi Detik Cemas Terperangkap Banjir

Dugaan penghujung Tahun 2021 benar-benar menyentap naluri kemanusiaan. Jerit pekik dan laungan orang meminta tolong hanya mampu didengari. Tak mampu berbuat apa-apa. Semuanya dilihat menerusi media sosial yang dimuatnaik mangsa Dan juga masyarakat sekeliling.

Semuanya berlaku pantas, banjir yang melanda berapa daerah Selangor benar-benar mengubah landskap naluri.

:: KASIH SAYANG ALLAH

Alhamdulillah syukur segala puji bg Allah. Maaf jika saya tak dpt reply angkat semua panggilan & msg. Saya rasa seperti ‘hidup’ kembali

Jam 3.40am xsalah kami diselamatkan oleh Bomba & pasukan penyelamat dengan menaiki bot. Kami di tempatkan di sekolah buat sementara waktu.

Sebak melihat ayah dan mak ketika air dah ke paras dagu. Tilam ayah dah terapung hanya tinggal kepala ayah kelihatan dari padangan saya. Sy terpaksa kuat dan terjengkit2 memeluk 2 anak saya ketika itu dan berdoa menanti bantuan dgn penuh sabar.

Hanya Allah saya yang tahu perasaan ketika itu. Adik2 dan anak saya dah menangis ketakutan dan terlampau sejuk sehingga saya terdiam kaku.

Hampir 5 jam juga terperangkap dalam banjir dan terkurung didalam rumah. Jika ajal menjemput ketika itu, saya redha asalkan ibu ayah dan anak2 dalam keadaan selamat. Saya masih lagi dalam keadaan trauma dan lesu. Kesemua barang2, kenderaan dn lain2 total lost namun kuasa Allah selamatkan kami kesemua.

Jutaan terima kasih buat rakyat malaysia atas doa, keprihatinan dan saluran bantuan utk membantu saya & keluarga semalam. Saya faham bantuan lambat sampai disebabkan halangan laluan ke lokasi. Terima kasih buat bomba, pasukan penyelamat dan NGO.

Once again, MUCH THANKS for everyone, semoga ALLAH merahmati & menjaga kita semua. Amminn Ya Rabbalalamin ❤

Love,
🌹ROSE ANNE
(Ayah, mak, izzati, nizam, addila, azizul, aryann & ayeesha)


Mata Bengkak ‘Outstation’ Tanpa Anak, Mira Filzah Gigih Sedia Cooler Box Simpan Stok Susu

Bergelar seorang ibu dan dalam masa sama bekerja mencari rezeki bukan satu perkara mudah. Biarpun sudah mempunyai Wan Khair Amir, itu bukan menjadi penghalang buat pelakon popular, Mira Filzah untuk bergerak aktif dalam industri.

5 malam berjauhan

Baru-baru ini, Mira, 29, berkongsi pengalaman berjauhan selama enam hari dengan anak lelakinya atas tuntutan kerja di Bali, Indonesia. Akui pemilik nama Nur Amirah Filzah Badioezaman, dia menangis hingga bengkak mata pada hari pertama.

“Ini pun kali pertama tinggalkan Amir untuk lima malam. Hari pertama photoshoot mata bengkak, sebab malam sebelum tu video call Amir nangis nangis. Hari pertama saja lah tapi. Hari kedua dan seterusnya dah okay sikit.. Hehe.

Lepas ni ada lagi beberapa kali outstation. Lagi jauh, lagi lama. Tak tahu lah nak bawa balik susu macam mana untuk flight berbelas jam. Semoga cukup lagi bekalan susu dekat rumah bila outstation nanti. Semoga Mama pun kuat!”

Pernah terlepas timing

Dalam pada itu, pelakon drama Pujaan Hati Kanda turut menyediakan keperluan barang untuk dijadikan tempat penyimpanan bekalan susu di sana.

Katanya, bukan mudah untuk bekerja sambil menjalankan tugas ibu bagi mengelakkan berlaku bengkak susu.

“Pengalaman kerja di luar sambil pam susu bukan senang. Curi curi masa nak pam. Kadang-kadang tengok jam sampai terlepas timing, tahu tahu dah enam jam tak pam susu lagi!

Haa faham tak perasaan itu? Dengan bawa macam macam barang ke sana sini, ice packs, cooler bag lagi. Salute sangat mommies yang sibuk kerja tapi masih boleh ikut rutin pam susu!

Menjengah ke ruangan komen, rata-rata golongan ibu faham dengan situasi ‘kelam kabut’ itu di samping menitipkan kata-kata semangat.

Sekadar info tambahan, Mira dan Emir mendirikan rumah tangga pada 3 September 2020 di Pusat Konvensyen Sime Darby di Bukit Kiara, Kuala Lumpur.

Pasangan itu dikurniakan Wan Khair Amir pada 10 Mei lalu di salah sebuah pusat perubatan di ibu kota.


Ibu Yang Sayang Anak Mesti Tak Bagi Anak Minum Air Terendam Semut, Ni Perlu Buat!

Kulit telur selalu dipandang sepi oleh kita tanpa terjangka rupanya begitu banyak kegunaan yang dimilikinya.

Tahu tak sebenarnya kulit telur ayam rupa-rupanya ada banyak manfaat yang kita tidak tahu. Selain digunakan untuk dijadikan bahan hiasan, ia juga bermanfaat untuk menghalau makhluk perosak seperti tikus, lipas dan semut di dalam mahupun di luar rumah.

Masalah tikus, lipas dan semut memang berlaku di setiap rumah. Biarpun pelbagai cara dilakukan namun kesannya hanya seketika. Kemudian makhluk perosak ini akan kembali lagi.

Memetik laman Unicity, berikut adalah petua yang menggunakan bahan
yang cukup mudah bagi mengusir tikus, lipas dan semut. Ibu-ibu patut cuba mana tahu berkesan di rumah anda.

Caranya:

• Keringkan kulit telur. Kemudian, gilingkan untuk menghancurkannya menjadi serbuk. Taburkan serbuk kulit telur itu segera pada kawasan yang hendak dibasmi.

• Serbuk kulit telur boleh mengusir dan membunuh beberapa jenis haiwan perosak, seperti siput, siput babi, kutu, kumbang, tikus, lipas dan semut.

• Bila haiwan perosak terkena serbuk kulit telur, haiwan tersebut akan terus menggeliat, bergerak untuk beberapa ketika, berputar dan akhirnya mati.

Basmi haiwan perosak pada tanaman

• Taburkan serbuk kulit telur pada daun tanaman anda yang sudah rosak diserang. Ini juga adalah satu kaedah menggunakan kulit telur untuk pengendalian haiwan perosak. Haiwan perosak akan menjauh daun tersebut serta membunuh perosak yang lain yang melekat di atas daun.

• Di luar, taburkan juga serbuk kulit telur di sekitar permukaan tanah tanaman anda. Jika berlaku hujan, taburkan lagi serbuk tersebut untuk mengusir haiwan perosak menjauhi tanaman anda.

Sumber: Petua Ibu


“Mama Mualaf, Kami Hidup Susah & Tinggal Di Pondok Ladang Kelapa Sawit.” Kongsi Kisah Hidup, Ardell Anggap Ibu Sumber Kekuatan.

Bagi yang mengenali pelakon kecil molek ini pasti pernah membaca kisahnya yang dikatakan menghidap penyakit kanser. Ardell Aryana atau nama sebenarnya Nurul Hidayah Mohd. Amin, 29, mengakui pernah mengalami sakit tenat sekitar bulan Mei tahun lalu. Namun enggan berkongsi mengenai perkara-perkara peribadi dan tidak pernah mengeluarkan sebarang kenyataan mengenai sakit sebenar yang dialaminya.

Biarpun mengalami dugaan yang cukup hebat, tapi dia tidak mahu mengalah. Akui Ardell kekuatan tersebut diperoleh menerusi mamanya.

“Setiap kali nak kuatkan diri saya lihat wajah mama. Dari saya kecil sehingga sekarang banyak dugaan yang dilalui ibu .Takkan hanya dugaan sakit yang sedikit ini dan dihapuskan dosa saya yang lepas, saya nak anggap itu dugaan yang besar. Mama  adalah sumber kekuatan selain adik-beradik lain.

Tinggal dalam pondok ladang kelapa sawit

“Mama saya seorang mualaf, kehidupan kami sekeluarga juga susah.  Kami tinggal di sebuah pondok di ladang kelapa sawit. Dek kerana miskin, kami terpaksa berpisah kerana mama terpaksa berikan adik-beradik pada orang lain. Hanya saya sahaja yang tinggal dengan mama waktu itu.

“Ibu mana yang sanggup berpisah dan berikan anak pada orang lain. Tapi demi mahukan yang terbaik untuk anak-anak dia redha. Namun Allah berikan rezeki  kami untuk bersatu kembali.  Kini kebanyakan adik-beradik  saya bekerja dalam bidang kerajaan. Saya nombor lima dari enam beradik tapi ibarat saya ini anak sulung. Malah, saya tak pernah salahkan takdir walaupun sudah mula buat kerja sampingan sejak tingkatan tiga lagi,’ jelas Ardell yang pernah bekerja  di funfair.

Ketika itu tiada lain hanya  niat mahu membantu mamanya yang hanya bekerja di restoran untuk besarkan mereka semua.

“Berapa sajalah gaji ditambah pula mama ibu tunggal. Tapi Allah berikan kelebihan saya dalam industri seni. Mungkin rezeki saya dalam bidang ini tetapi kena tahan fizikal dan mental. Tapi itu pun saya lakukan on off sebab mama tak restu. Tapi saya terangkan tujuan saya masuk bidang ini.

Pikul tanggung jawab seorang ayah

“Saya mahu bantu keluarga tak nak hanya duit sekadar cukup sahaja. Perlu ada simpanan untuk waktu kecemasan. Jadi mama restu, jadi saya pikul tanggung jawab seorang ayah sebenarnya kerana saya ada adik yang masih kecil. Bayangkan dulu kami hanya pakai apa yang diberikan oleh pihak zakat dan juga di sedekah oleh orang lain.

“Kami memang susah sangat waktu itu. Jadi saya rasa adik-beradik yang teringin nak guna benda baru seperti kanak-kanak lain.  Saya tahu nun jauh di sudut hati mama saya, dia rasa sedih kerana tak mampu nak bagi apa yang anak ingini. Tapi saya cakap mama tak perlu sedih kerana mama dah tua dan banyak berkorban sejak dulu lagi. Jadi, setiap kali dapat gagi, saya lebihkan pada keluarga. Mujurlah saya ni bukan jenis kaki shopping.

“Ada yang cakap kenapa nak berikan duit pada abang-abang tapi saya kata dalam rezeki kita ada rezeki orang lain. Mereka adik-beradik saya dan saya ada kelebihan yang Allah berikan, jadi kenapa nak kedekut. Saya kongsikan rezeki dan daripada itu Allah tambahkan lagi.

‘Bayaran pertama filem saya simpan dan hantar mama pergi umrah. Walaupun ketika itu saya hanya tinggal RM50 untuk struggle sebulan. Tapi saya nekad. Mama pulang dari umrah, rezeki yang saya peroleh semakin melimpah ruah,”ujar Ardell sambil mengakui Itu tandanya Allah sayangkannya.

Allah duga lagi

Namun selepas beberapa tahun, dia diuji lagi. Timbul di benak fikiran kenapa Allah menduga sedemikian sedangkan dia berubah dan selalu berkongsi rezeki. Sebagai manusia biasa akuinya tidak mampu lari dari rasa marah.

“Saya mempersoalkan kenapa ia boleh berlaku. Walaupun orang cakap dosa kalau mempersoalkan  apa yang berlaku. Tapi sebenarnya Allah tu dah cakap minta atau tanya apa yang nak tahu. Jadi saya tanya direct apa yang ingin Dia tunjuk pada saya sebenarnya.

Struggle dengan bantuan mama

‘’Memang tahun lepas saya struggle tapi mama sentiasa di sisi. Dia selalu bagi dorongan dan selalu bawa saya keluar untuk ambil angin. Jadi buat apa saya nak sia-siakan apa yang mama lakukan.

‘Daripada situ saya mula mengorak langkah dan boleh melakukan semua kerja saya semula termasuklah menerima tawaran berlakon,”ujar Ardell yang ditemui dalam satu majlis pelantikan sebagai menjadi duta bagi koleksi pakaian Ana B X Ardell Aryana sekali gus melancarkan kempen #misimencarikekasih dan #tamakpahala2019 baru-baru ini.


Tanda Balas Jasa, Hafiz Mahamad Buat Kejutan Hadiahkan Tiket Umrah Untuk Guru!

Guru bukan hanya pendidik, malah mereka juga adalah ibu bapa kedua bagi anak-anak murid kerana lebih banyak masa dihabiskan di sekolah berbanding rumah. Jasa guru itu tidaklah mampu dibalas jika dibandingkan pengorbanan yang telah mereka lakukan.

Tampil ke sekolah atas ajakan guru untuk memberi semangat kepada pelajar lain, usahawan dan pempengaruh, Hafiz Mahamad telah memberi kejutan khas buat bekas gurunya di mana dia mengumumkan akan membawa gurunya itu ke tanah suci akan datang.

Menerusi perkongsiannya di laman Instagram, Hafiz memuat naik video dirinya kembali ke sekolah. Difahamkan, Hafiz tidak pernah datang ke sekolahnya itu setelah habis Sijil Pelajaran Malaysia (SPM).

Hafiz yang dihubungi gurunya itu bertindak mengosongkan jadual lalu bertemu kembali dengan individu yang pernah mengajar dirinya dahulu.

“Malu saya cikgu, saya nakal dulu. Maaf jika ada buat cikgu kecewa dulu. Moga hari ini, budak nakal yang datang ni dapat buat cikgu happy.

“Hari ini saya datang bukan untuk mengajar atau mendidik kerana saya tidak layak. Cikgu lah pendidik sebenar pada kami.

Kata Hafiz lagi, kehadirannya ke sekolah itu hanya untuk menjadi contoh kepada pelajar-pelajar lain untuk menghargai jasa insan yang memberi ilmu.

Meninjau di ruangan komen, rata-rata turut meluahkan rasa rindu untuk kembali ke sekolah berjumpa dengan cikgu-cikgu. Malah, ada juga yang mendoakan yang terbaik buat Hafiz atas kebaikan dan contoh yang baik yang ditunjukkan kepada orang ramai.

Sumber: Instagram @hafizmahamad


Bab Makan Jangan Berkira, Nanti Rezeki Nak Datang Pun Berkira.

Semua manusia inginkan kehidupan yang sempurna untuk kebahagiaan keluarga. Namun jika hidup sentiasa berkira tentu rezeki pun sukar untuk didekati.

Ia termasuk jangan berkira tentang hal makanan kepada ahli keluarga.

Bab makan jangan pernah berkira

Terutama dengan anak, isteri, mak, ayah dan adik beradik sendiri. Beri seikhlas hati selagi mampu. Ada sikit bagi sikit, ada banyak bagi lebih.

Bukan untuk menunjuk nunjuk atau nak tunjuk baik tapi makanan ni ada aura istimewa.

Makan dan rezeki itu dah ibarat macam isi dan kulit dah. Selalu berkait.

Bezanya cuma satu, makan ada limit tapi rezeki TAK ADA LIMIT

Setiap kali balik jumpa mak saya mesti akan pelawa mak pergi beli barang dapur. “Ambil penuh troli pun tak apa, fhais bayar”

Kadang tu barang dapur banyak lagi, mak cakap tak perlu beli lagi, saya ajak pula makan di luar. Tak payah masak. Asalkan makan, tak apa saya belanja. Sekali sekala balik kan apa salahnya.

Sama juga dengan isteri dan anak-anak. Sejak awal lagi saya dah pasang niat, mereka minta nak makan apa, saya mesti belikan.

Makanan ni ada aura istimewa, sekali dapat tunaikan permintaan anak dan isteri dia punya rasa tenang dan syok, best sangat!

Sebenarnya konsep dia mudah.

Perut kita boleh simpan makanan tapi ada limit. Badan kita nak proses makanan pun ada limit.

Mulut kita pun kalau 24 jam makan mesti keras kejung, kepenatan!

Jadi rezeki yang lebihan tu untuk siapa lagi kalau bukan untuk darah daging sendiri. Jika berat nak bagi duit, bagi je diorang makan. Rezeki tak jadi membazir, malah tambah bermanfaat.

Jangan la limitkan rezeki sendiri dengan limitkan siapa boleh makan dari harta kita.

Sedangkan jika kita memberi tanpa limit nescaya rezeki kita boleh bertambah lebih banyak daripada limit biasa.

Wallahu A’lam,

Mohd Fhais
Makin banyak kita memberi, makin banyak manfaat kita merasa

Feel free to share..

p/s : Jika korang nak baca banyak lagi cerita tentang rezeki boleh la dapatkan Ebook 21 Cerita Murah Rezeki. Ada lebih 50 mukasurat dalam tu. Semua cerita benar bukan rekaan.


6 Bulan Van Jenazah Tersadai, Mekanik Ini Kongsi Kisah Benar, Ramai Meremang  Bulu Roma.

Kisah seram sudah membuatkan kita meremang bulu roma. Jika boleh mahu mengelak mendengarnya.

Malah menghadapi situasi begini sudah tentu tidak. Namun kadang kala faktor kerja kita terpaksa melaluinya kerana tiada pilihan.

Biarpun kejadian itu telah lama berlalu iaitu pada tahun 2015 ia masih ‘melekat di mindanya yang masih lagi menjadi misteri dalam hidupnya.

Van Jenazah Terbakar semasa Pulang dari hantar jenazah ke tanah perkuburan… [TAHUN 2015]

6 bulan tersadai di sebuah masjid di petaling jaya.. Semua pomen tak nak repair.

Last sekali saya yang terpaksa repair walaupun dah menolak kerana alasan kos repair melebihi rm10k.

Pendekkan cerita van di tarik ke workshop. Ketika itu sampai di workshop saya tepat waktu Maghrib.. Tanpa angin dan mendung, hujan tiba2 turun dengan lebat seketika waktu. Bermulalah episod yg sungguh tak dapat dilupakan.

Pengalaman ni memang lama… Hanya saya dan sorang je pembantu yang sanggup membaikinya… Staff yg lain semua tak nak tolong.

Apa yang peliknya, saya hanya boleh baiki van jenazah ni selepas waktu kerja… Iaitu dari jam 8.00 malam hingga sebelum 12 tgh malam. Staf yang lain cepat2 balik bila diorang tau saya nak repair van jenazah tersebut.

Kerja baiki ni mengambil masa lebih kurang 3 bulan…

Ramai yang jumpa wanita dalam van jenazah tersebut…

Ini kisah benar yang berlaku pada diri saya sendiri..

Bayangkanlah waktu mula nak baiki… Bekas tanah kubur, kain pelapik keranda dan bau mayat masih kuat dalam van tersebut…

Memang menyeramkan…

Van jenazah tak dapat masuk ke dalam bengkel kerana semua staff tak setuju…

Jadi saya hanya baiki di luar Workshop sahaja dan hanya berbekalkan lampu ayam…

Kawasan sekeliling memang gelap.. Hanya ada lampu jalan dan lampu ayam je pada waktu itu…

Ini pengalaman saya… Ada yang mulut celupar semasa van jenazah tersebut berada di bengkel saya… Setahu saya ada yang akan mengekori dia semasa balik ke rumah…

Ada seorang rakan saya buat lawak ketika van jenazah sampai ke bengkel saya… Dia kata sambil berlawak… “Keranda Tak ikut sekali ker?”

Dan Apa yang berlaku semasa dia pulang ke rumah, Ada Makhluk yang mengekori sampai dalam rumahnya…

Esoknya dia ceritakan kepada saya perkara yg berlaku pada diri dia…

Saya cuma nak kongsi pengalaman membaiki van jenazah…

Hari ni ramai lak member yg berdekatan bengkel saya berkongsi cerita van jenazah tersebut…

Meremang Bulu Roma

Saya pulak yg jadi seram…

Rupanya mereka ni dah pernah nampak benda yg tak kena semasa mereka lalu kat van jenazah ni pada waktu malam…

Patutla tak da yg nak singgah masa saya repair van jenazah ni…

Ada yang nampak wanita dalam van semasa mereka lalu depan bengkel saya pada waktu malam…

Lampu van jenazah tiba2 menyala sendiri padahal wiringnya habis terbakar. Sekumpulan Anjing Akan berkerumun dekat van jenazah ni dan ada yang menyalak..

Adoi..

Saya ada perasan gak, sepanjang saya repair di waktu malam, tak ada sorang member bengkel pun yang singgah nak lepak ngan saya…

Rupanya diorang ada nampak wanita dalam van jenazah ni… Kalu saya tau, dah lama saya cabut lari… Bau kapur barus dan mayat tu memang la ada… Tapi tak terpikir lak ada penunggu sedang memerhati saya dan pembantu saya semasa buat kerja. ..

Sampai brother yg nak buat inspection van jenazah kat puspokom tu pun jumpa ada wanita dalam van jenazah ni…

Bukan setakat tu je… Van jenazah tu buat perangai masa nak ke puspakom. Betul2 dugaan dari mula saya repair sampai nak serah kunci kepada pihak masjid…

Banyak lagi perkara yang saya alami sepanjang membaiki van jenazah tersebut. Yang masih saya ingat, radio hidup sendiri, kuat pulak tu, mau tak terperanjat dibuatnya dah la malam sunyi..

Lampu siren atas bumbung sesuka hati dia je nak menyala. Bahagian belakang van memang bahagian yang paling seram nak dibersihkan… Nasib baik keranda pihak masjid dah keluarkan. Itu pun saya pesan sebelum hantar ke bengkel saya…

Meremang bulu roma masa nak bersihkan bahagian belakang van jenazah ni.. Mau taknya, kain batik tutup jenazah, tanah kubur, serpihan kain kapan, dibiarkan berselerak kat belakang… Confirm dah digunakan untuk urusan jenazah yang meninggal…

Yang akhirnya saya sendiri rebah lepas van jenazah tersebut berjaya disiapkan dan dipulangkan ke pihak masjid..

Mungkin badi orang yang meninggal melekat kat badan saya… Semangat saya ketika itu dah hilang.

Alhamdulillah seorang pak cik telah mengubati saya… Tapi pak cik tu meninggal dunia tak lama selepas mengubati saya…

Kenapa staff yang bantu saya tu relax je macam takda apa2 perasaan takut?

Barulah saya tau sepanjang dia bantu saya membaiki van jenazah tersebut, rupanya dia layan ice.. Patutla dia relax je… Dah berhenti kerja pun dia…

Persoalan yang masih bermain di fikiran saya sampai sekarang, siapa wanita yang diorang katakan tu?…

Mungkin jelmaan wanita yang diorang jumpa dalam van jenazah tu tak aman.. Rohnya mungkin ada masalah semasa di dunia… Wallahualam… Kita sedekahkan Al-Fatihah pada roh beliau… Semoga roh wanita itu dirahmati Allah SWT…

Jila tak silap saya tak kurang 4 orang yang nampak jasad wanita itu dalam van jenazah tu…

Ok… Hanya nak berkongsi pengalaman je. .

Pesanan… Jangan selalu tengok cermin belakang semasa memandu di waktu malam yang gelap…

Keluarga Talk: Mengukir Bahagia Tidak Semestinya Harus Korban Diri


‘Bukannya Orang Lain’, Tapi Aurat Antara Ipar Tetap Kena Jaga!

Batas aurat dalam keluarga juga ada penetapannya dalam agama dan adalah wajar diambil berat kerana ia berkaitan hukum.

Ini penting agar setiap ahli keluarga tidak melakukan dosa dalam tidak sedar dek kerana menganggap ‘bukannya orang lain’ dan sekali gus merasakan tidak berdosa bila bersentuhan atau sebagainya.

Hal ini juga telah menarik perhatian saudara Akhtar Syamir untuk memberi pemahaman untuk kebaikan bersama. Jom semak.

Anda dan ipar anda bukan Mahram. Bila bukan Mahram, sentuh tak boleh, aurat pun kena jaga. Dalam Islam, tak kira “tahap kemesraan” atau “tahap rapat” tu. Yang dikira ialah hubungan antara satu sama lain.

Antara perkara yang selalu terjadi, ipar tidak begitu mengambil berat akan auratnya. Memakai baju lengan pendek dan tidak bertudung. Alasannya, “bukan orang lain”. Bila berjumpa atau berpisah, tak perlulah salam atau laga-laga pipi.

Yang kedua sering terjadi ialah pasangan kepada mak atau bapa saudara. Contohnya anda seorang perempuan, suami kepada mak saudara anda tu bukan mahram. Jadi, tak boleh la buka tudung depan dia atau salam dengan dia. Sama juga dengan jika anda seorang lelaki, isteri kepada bapa saudara anda tu bukan mahram, tak boleh salam.

Sama juga kesnya dengan anak saudara suami atau isteri anda. Bukan mahram dan tidak boleh buka aurat depan mereka dan bersalaman.

Ketiga, dengan sepupu berlainan jantina. Selalunya alasan “membesar bersama” dan lain-lain akan membuatkan orang ambil mudah. Kalau berjumpa bukan main lagi salam, cium pipi dan peluk. Maklumlah, dulu duduk serumah. “Bukannya orang lain”.

Kemudian, yang selalu orang terlepas ialah apabila bersama dengan orang tua. Orang tua walau setua mana pun jika dia bukan mahram kita, tak boleh bersentuhan juga. Jangan gunakan alasan “hormat orang tua”. Tak kena alasan tu.

Dulu saya kurang ambil berat bab ni, main salam saja sana sini. Tapi bila kita dah tahu, kita mula cakna bab ini. Tak susah pun nak tahu yang mana boleh salam atau tidak. Fokus kepada yang rapat-rapat dulu.

Bila dah tahu, macam mana nak elak dengan sopan untuk tidak berada dalam situasi yang janggal apabila bukan mahram menghulur tangan untuk disalam?

1. Letak tangan atas dada dan senyumlah semanis yang boleh sambil mengangguk atau tunduk sedikit. Ini gaya tubuh yang paling menghormati orang lain tanpa bersentuhan.

2. Memberi alasan yang anda ada wuduk sambil meminta maaf dan senyum.

3. Jarakkan kedudukan anda supaya kurang kebarangkalian orang itu akan menghulurkan tangan untuk bersalaman.

4. Kalau keadaan memaksa dan anda tidak sempat untuk buat 3 perkara di atas, carilah apa-apa untuk lapik tangan tu. Ini cara terakhir, pasti orang itu tidak akan cuba salam dengan anda di waktu yang lain.

Semua ini kita buat bukan untuk tidak menghormati kebaikan orang lain. Kita buat dan ambil tahu supaya kita tidak membuat dosa yang sia-sia dan dalam tidak sedar, kita “menghalalkan yang haram”.

Semoga kita lebih ambil berat perkara sebegini. Jangan ikut artis, artis tu manusia juga. Ada kelakuan yang betul, ada kelakuan yang tidak betul. Ikutlah yang betul sahaja, yang lain kita jadikan sempadan.

Silakan baca penulisan saya yang bertajuk “Penjara Aurat Isteri”. Ini kesan daripada masalah aurat.


Rupanya Anak Buat Perangai, Nak Perhatian. Deep!

‘Dahaga’ perhatian

Anak anak yang buat perangai tu, kadang kadang bukan sebab mereka nakal.

Tetapi, itu boleh jadi attention seeking behavior.

Mereka buat, sebab nak nak dapatkan perhatian dari orang sekeliling.

Nak tahu contoh attention seeking behavior?

☑ Selalu menjadikan diri mereka mangsa. Contohnya dia rebut barang adik, tetapi bila tak dapat dia menangis sebab katanya adik yang buat

☑Berlebih lebihan mengadu sakit.

Contohnya anak anda jatuh sikit sahaja, tetapi dia punya menangis meraung tu macam patah kaki!

☑ Merengek rengek bila ibu dan ayah mula fokus melakukan kerja

☑Selalu mencelah perbualan ibu dan ayah

☑Menunjukkan rasa tidak suka apabila ibu dan ayah mula beri perhatian kepada adik beradik lain

☑Menangis, merajuk, mengamuk sebab benda yang kecil

☑Buat benda yang pelik pelik, yang buat ibu dan ayah marah

Anak anak yang selalu menunjukkan masalah attention seeking behavior ini akan membuatkan ibu dan ayah garu kepala.

Mana tak nya, manja terlebih lebih, mengada ngada terlebih lebih😆

Akhirnya ibu dan ayah akan penat dan mula lah rasa perasaan geram dan marah.
.

Tapi, anda perlu ingat.

Anak anak ini, bila kita marah lagi mereka akan tunjukkan attention seeking behavior.

Jadi, solusinya begini

☑ Selalu mengucapkan kata kata sayang

Anak anak ini kadang kadang mereka rasa tak selamat.
Rasa seolah olah macam jauh je ibu dan ayah.

Terutama bila ada adik baru.
Lagi lah mereka terasa.

Jadi, untuk membantu anak anak, anda perlu sentiasa ingatkan anak anak bahawa anda sayang mereka.

Buat secara spontan pun tak apa.

Sambil lalu pergi dapur, tengok anak sedang main.

Cakaplah

“Kakak, ibu sayang awak tau…Sayang sangat sangat”

Ucapkan 100x sehari pun tak apa.

Biar anak tu sedar bahawa kasih sayang anda tak berubah pun

Tak perlu rasa takut.

☑Special time

Lepas ucap kata kata sayang tu, kena buktikan pula dengan perbuatan.

Tak cukup kata kata sahaja.

Kalau ikut 1 kajian.

Ibu ayah spend masa yang berkualiti betul betul dengan anak hanyalah sekadar 7 minit sehari.

Maknanya selain dari tu sekadar hai hai, bye bye jela.

Peruntukkkan at least 1 jam sehari, masa yang betul betul berkualiti dengan anak.

Masa yang kita betul betul pandang mata anak
Masa yang kita betul betul peluk cium anak
Masa yang betul betul kita dengar cerita anak
Masa yang betul betul kita fokus dengan anak

Masa yang kita peruntukkan itu akan membuatkan anak anak percaya bahawa ibu dan ayah itu sebenarnya ada, dekat dan selalu beri perhatian kepada mereka.

Jadi, mereka tidak perlu bersusah payah buat perangai untuk menjadi pusat perhatian ibu dan ayah.

☑ Beri lebih perhatian kepada perkara yang baik yang anak buat.

Ada sesetengah ibu bapa terbalik, dia akan beri perhatian kepada perkara negatif sahaja.

Bila anak buat baik, dia tak peduli sebab ibu dan ayah rasa anak dah baik, nak komen lebih kebih buat apa.

Itulah yang akhirnya buatkan anak mencari perhatian dengan cara yang negative.


Vagina Gatal Tak Selesa,  Rawat Guna Daun Sirih Sahaja!

Keputihan melampau buat kita rasa rimas. Tidak kurang juga cecair lain yang menimbulkan rasa gatal pada kawasan sulit. Tak hanya dua perkara ini, adakalanya selepas habis berpantang, vagina terasa gatal tanpa sebab.

Pasti keadaan ini akan menimbulkan ketidakseselesaan malah boleh menyebabkan wanita yang mengalaminya jadi stres.

Selain faktor dalaman seperti bakteria dan sebagainya, soal kebersihan juga menjadi penyebab berlakunya kegatalan pada vagina. Apa yang perlu anda lakukan? Jangan hanya menyimpan perasaan tanpa melakukan apa-apa usaha untuk memulihkannya.

Bagi mengatasi masalah gatal -gatal pada vagina, elok anda cuba petua tradisional yang disarankan ini. Petua tradisional ini telah lama diamalkan oleh nenek moyang kita sejak dulu.

Bahan-bahan:

7 helai daun sireh

1 ibu jari asam jawa

Air secukupnya

Caranya:

2. Kemudian rebus daun sireh bersama asam jawa dengan air secukupnya.

3. Angkat dan sejukkan selepas mendidih.

4. Basuh vagina menggunakan air rebusan ini setiap kali selepas buang air kecil atau mandi.

5. Amalkan setiap hari.

Selamat mencuba.


“Biar Saya Buat Keputusan Dalam Masa Terdekat.” – Agong Titah Bersabar

1001 kisah PRU 15 yang diadakan pada 19 November 2022 terus menjadi perbualan rakyat Malaysia dan juga dunia. Sehingga hari ini pembentukkan kerajaan masih dalam tanda tanya.

Rata-rata membuat pelbagai andian dan menunggu dengan penuh debaran. Apa yang pasti, rakyat sabar dan tenang dengan segala keputusan yang bakal diumumkan nanti.

“Bersabar, terima keputusan rakyat. Terima keputusan wakil-wakil rakyat dan terima keputusan Yang di-Pertuan Agong. Tolong rasional dan kita perlu bergerak ke hadapan untuk negara kita yang tercinta ini. Biar saya buat keputusan dalam masa terdekat.”

Titah KDYMM Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah kepada semua rakyat Malaysia agar dapat memberi masa untuk Seri Paduka Baginda membuat keputusan berhubung pelantikan Perdana Menteri Ke-10.

Setakat ini, Seri Paduka Baginda tidak dapat mendedahkan sebarang kenyataan kerana belum menerima makluman terbaharu.

Patik sekalian mendoakan semoga Seri Paduka Baginda dikurniakan kebijaksanaan dan bimbingan oleh Allah SWT dalam membuat keputusan yang terbaik buat Agama, Bangsa dan Tanah Air.

AGONG SANTUNI MEDIA

Terdahulu, KDYMM Seri Paduka Baginda Yang di-Pertuan Agong hari ini berkenan berangkat menyantuni pengamal media yang berkampung di Pintu 2 Istana Negara sejak pagi hari ini.


“Patut Lahir Hari Sama Dengan Ummi, Aturan Allah Susun Lebih Baik.” Bilal Hadiah Hari Lahir Terindah Buat Neelofa!

Pastinya ulangtahun kelahiran kali ini meninggalkan memori yang cukup indah buat Neelofa, hadiah teristimewa pastinya kehadiran Muhammad Bilal Haris dalam hidupnya.

Hari ini genap 33  usia isteri kesayangan PU Haris. Lebih bermakna lagi, hari jadinya tidak jauh dari kelahiran  anak sulungnya  pada 29 Januari lalu.

Dalam perkongsian dilaman Instagramnya, usahawan terkenal ini memberitahu, anak sulungnya itu sepatutnya lahir sama tarikh dengannya.

“Permata hati kurniaan Allah ini sepatutnya lahir juga pada hari yang sama dengan Ummi dia, tapi aturan & waktu yang Allah susun itu jauh lebih baik..

“Hadiah teristimewa buatku , menjadikanku seorang ibu.. semoga Muhammad Bilal dibesarkan menjadi anak soleh, permata keluarga yang sentiasa menguatkan kasih sayang dan hubungan dengan Allah swt. Harta dunia akhirat Abah & Ummi 🤍

Demikian titipan ucapan syukur dari Neelofa sempena hari lahirnya.

Dalam pada itu, PU Riz turut memuatnaik ucapan hari lahir  buat isteri kesayangannya Itu menerusi laman Instagramnya.

“Terima kasih teman pak ustaz jadi spideriz

الحمدلله atas semuannya.

“Happy birthday زوجة moga Allah beri kebaikan nikmat & pahala yg banyak atas pengorbanan sebagai ibu. Selamat Hari lahir بارك الله لك

Neelofa juga  turut menerima dedikasi ucapan paling manis dari adik beradiknya menerusi insta stories masing-masing.

“Happy birthday ‘Bilal’s Ummi. You are our shining light, thank you Allah for a sister like like Neelofa,” tulis Ameera Khan.

Manakala  Athisha yang baru sahaja mendirikan rumah tangga turut menitipkan doa buat Neelofa.

“I love you, happy birthday Neelofa. One of the strongest, kindest, most beautiful person – inside and out.

“Im so blessed to have you as my sister. Bilal has the best Ummi alhamdulillah,” ujarnya sambil berkongsikan gambar bersama Neelofa yang ketika itu sarat mengandung.

Untuk rekod,  Neelofa dan suaminya, Haris Ismail (PU Riz) mendirikan rumahtangga pada 27 Mac tahun lalu di sebuah hotel terkemuka di ibu negara.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Genap Sebulan, Wanita Ini Kongsi Pengalaman Anak Positif Covid-19, Moga Jadi Iktibar!


Kecewa Harga Hotel Makkah & Madinah Naik Mendadak

Tular dakwaan kecoh segelintir pengurusan hotel di Arab Saudi membatalkan tempahan yang dilakukan jemaah umrah bagi memberi ruang kepada pihak yang menawarkan harga lebih lumayan dan tinggi.

Sebagaimana perkongsian Pensyarah Fiqh Fatwa Semasa di Pusat Kajian Syariah, Fakulti Pengajian Islam Universiti Kebangsaan Malaysia (UKM), Profesor Madya Datuk Dr Mohd Izhar Ariff Mohd Kashim menjelaskan bahawa ada di antara yang mengubah perjanjian dan menukarkan ke hotel lain meskipun jemaah umrah telah tiba.

Beliau meluahkan rasa kecewa melalui Facebooknya setelah pulang daripada melakukan ibadah sunat tersebut.

Kalau tidak kerana Masjidilharam, Makkah dan Masjib Nabawi, Madinah, saya yakin TIADA SIAPA nak ke SAUDI ARABIA.

Saya baru pulang.Benar pihak hotel main harga hingga sanggup batalkan booking bagi mengambil harga tawaran yang lebih lumayan & tinggi.

Makin melampau lagi apabila booking diambil daripada travel cash total kos, tapi apabila jemaah semua telah sampai, mereka ubah perjanjian dan tukarkan jemaah ke hotel lain yg tidak menepati apa yg dijanjikan..

1.Teruk betul pengurusan Perhotelan di Arab Saudi sekarang…. !!

2. Mereka jadi sombong sebab tahu market tetap ada walaupun jemaah kena TIPU setiap hari…

Akhir kata, Semoga kita jumpa di Akhirat kelak wahai pak Arab…


“Dua Anak Bersalin Normal. Kalau Boleh Tak Nak Kena Bedah.” Kandungan Songsang, Almy Nadia Bimbang Bakal Dibedah.

Debaran menanti saat untuk melahirkan hanya bakal ibu yang tahu perasaan itu. Biar sudah berpengalaman beberapa kali melahirkan anak, namun debaran tetap ada.

Apatah lagi jika si ibu mempunyai masalah kesihatan sama ada uri di bawah atau kandungan songsang menyebabkan si ibu tak senang duduk.

Itu yang berlaku pada pelakon dan juga isteri kepada dato’ Fizz Fairuz. Menerusi Instagramnya, Datin Almy Nadia  memberitahu kandungannya yang kini memasui usia 36 minggu dalam kedudukan songsang.

Justeru, doktor memberi pilihan sama ada untuk dia melahirkan secara normal mahupun pembedahan.

“Harini g check up . Kandungan 36minggu 3 hari… doc ckp baby songsang.. minggu depan 37 minggu jumpa doc lagi,if baby tak duduk di kedudukan nya kena buat keputusan antara normal delivery atau potong perut jawapnya…

“DOAKAN saya dan baby sy berada dikedudukan yg betul yer semua.. jadi nerbes bila doc ckp nak kena bedah.. sbb 2 anak sy normal delivery.. jadi klu boleh taknak la nak kena bedah2 ni.. ???… doakan sy agar selamat semuanya ya.. (pic tak ada kaitan ap2,abaikan yg depan tu),” tulis Almy lagi.

Para pengikut di instagramnya turut berkongsi pengalaman mereka selain mendoakan semoga dipermudahkan urusan Almy sehingga selamat bersalin kelak.


Bila Ada Suami Jenis Malas Bekerja, Tazkirahkan Je Macam Ustaz Ni Buat!

Biasanya setelah berkahwin akan menjadikan seorang lelaki bergelar suami itu lebih kuat berkerja demi memastikan keluarganya makan pakai cukup dan sebolehnya serba serbi sempurna.

Pun begitu, ada juga segelintir suami bersikap sebaliknya dalam hal mencari rezeki. Melihat keadaan ini, terpanggil  Ustaz Firdaus Mokhtar memberi nasihat dan pandangannya pada semua lelaki bergelar suami. Ayuh kita ambil pengajaran  perkongsian bermanfaat ini.

INI PERKONGSIANNYA

2,3 hari ini banyak betul terima mesej daripada isteri yang mengadu tentang suami yang tidak bekerja. Pagi tadi saya bangun tidur, tengok dah ada 1 mesej panjang dekat messenger.

Pun hal yang sama, tentang suami tak bekerja. Atau pun kerap tukar kerja. Tak sampai 1,2 bulan di tempat kerja, berhenti. Cari kerja lain punyalah susah nak dapat.

Lepas dapat kerja lain, berhenti lagi.

Bila tanya dia apa punca dia berhenti. Macam-macam jawapan. Tak sesuai dengan bos, kawan-kawan tak bagus, tempat kerja jauh, penat kena buat kerja macam-macam dan tak kurang ada yang kata tak layak kerja tu. Padahal syarikat dah terima. Sendiri pula rasa tak layak.

Dalam kes begini ada 2 keadaan pula yang saya terima.

Pertama; memang suami jenis kerap tukar kerja. Bila sampai masa tak ada kerja, rajin pula pergi keluar minum jumpa kawan-kawan. Lepaskan tekanan katanya.

Jumpa berjam-jam. Siang keluar, malam pun keluar. Mana dapat duit? Mestilah minta dekat isteri. Baler.

Kerja tidak, minta pula dekat isteri hari-hari.

Kedua; sudahlah kerja pun tak ada, sibuk nak kahwin lagi.

Ini pun banyak. Serius banyak. Pendapatan tak ada, keluarga yang sedia ada ini pun tak terjaga betul.

Duduk rumah sewa dengan adik ipar. Jadi semua bergantung ke adik ipar. Ada isteri yang terpaksa ambil keputusan hantar anak balik kampung, sebab tak ada kemampuan nak hidup sama dengan bandar. Belanja tinggi.

“Tapi puan hantarlah duit ke mak dekat kampung untuk anak-anak?” Saya tanya.

“Tak juga. Kadang-kadang kalau ada lebih. Saya tahu saya salah buat macam tu. Kesian ke mak saya. Tapi saya tak ada duit lebih. Suami memang tak ada duit. Tak bekerja langsung dah 4,5 bulan,” jawab dia.

Tak kira keadaan pertama atau kedua, dua-dua keadaan ini menyebabkan isteri tersepit. Tekanan. Antara nak terus bagi semangat ke suami atau nak minta dilepaskan.

Bila tak ada duit, banyaklah masalah timbul. Lagi teruk minta duit dekat isteri, isteri tak bagi, dimarahnya pula.

Bukan kejap kejap. Berlarutan 3-4 tahun usia perkahwinan. Itu yang saya kata isteri begini tersepit. Akhirnya kemurungan.

Kawan-kawan sekalian,

Yang lelaki. Bila kau fikir nak berumahtangga, itu adalah saat untuk kita lebih bertanggungjawab. Membina rumahtangga kau bersama-sama.

Bukan sebagai jalan untuk kau jadi raja dalam rumah. Duduk tanpa kerja. Harap ke duit isteri untuk selesaikan banyak urusan diri kau dan rumah kau.

Satu hal lagi, yang sibuk nak kahwin lagi tapi tak ada kerja ni. Kau dah kenapa bang? Tambah sumber pendapatan dengan tambah isteri, macam tu? Ya ampun.

Kalau betul pun kau tak ada kerja, carilah apa sahaja pun kerja yang kau boleh buat. Sekali pun kau terpaksa bekerja jadi tukang sapu. Asalkan kerja halal.

Kata kunci dia, janganlah memilih kerja. Fikirkan yang lebih utama. Apakah keselesaan kita bekerja atau hakikat nak menanggung keluarga itu yang lebih dulu kita kena hadap?

Mestilah tanggungan keluarga kita dulu. Lagi lagi kalau dah ada anak. Semua nak kena suap makan. Belum cerita soal pakaian dan sekolah lagi.

Berusahalah wahai lelaki, wahai suami. Tak bekerja ini kau bukan seksa kewangan kau, tapi kau seksa juga emosi dan perasaan isteri. Sampai 1 masa, kau balik yang marah-marah ke isteri kau.

Ingatlah, tak selesai urusan kau sebagai suami dekat dunia ni, bermakna tak selesai juga urusan akhirat kau nanti.

Sekian.


Nak Wajah Putih Gebu, Guna Tepung Beras Sahaja. Wow, Petua Terlajak Mudah Ni. Jom Cuba Ibu-Ibu!

Nak cantik tak perlu mahal, guna bahan di dapur pun boleh dapat kulit yang cerah berseri. Cuma kena tahu cara dan tipnya. Jom cuba perkongsian dari Aroora Dayana ini.

Tips penjagaan wajah menggunakan tepung beras untuk tampil putih gebu.Amalkan selalu ya.

Kebaikan tepung beras
?Menyerap minyak berlebihan di muka
?Memutihkan kulit muka jika digunakan secara konsisten
?Tiada bahan kimia
?Mengurangkan jerawat
?Menghilangkan lingkaran gelap dibawah mata
?Menanggalkan sel-sel kulit mati
?Menyerikan kulit muka

cara -cara :
1 ) Beli sebungkus tepung beras kat kedai runcit.Murah je dalam RM1 ringgit lebih atau lebih.Lupa dah harga.
2 ) Ambik sesudu tepung beras tadi
letak dalam mangkuk atau cawan.Suka hati korang lah nak letak dalam apa.Tupperware ke.Haha
3 ) Letakkan sedikit air bancuh pekat tau macam dalam gambar ni.Kalau korang nak campur serbuk kunyit pun boleh / yogurt / madu / putih telur.Tapi kak yana tak campur apa2 sebab untuk pakai harian kan.Terpulang pada anda.
4 ) Kemudian pakai macam mask atau macam bedak sejuk.Pakai sampai kering dan kemudian basuh.Kalau nak pakai sampai pagi esok pun takde masalah.
5 ) Amalkan setiap hari dan korang boleh tengok kesan dia.Kulit muka akan sentiasa lembut dan cerah.Jerawat semua xkan muncul.Nak ckp kulit kak yana ni flawless macam telur rebus tu tak lah.Bukan semua org perfect kan.So kak yana nk share lah sebab bnda ni dapat bantu kulit kita yang bermasalah.Jimat pun jimat kan?? Tak perlu guna produk mahal. mahal.

Sumber dari FB Aroora Dayana


“Saya Ada Dia & Dia Ada Saya Untuk Apa Saja.”  ‘A Shoulder To Cry’  Resipi Eratkan Kasih Sayang Ezuwan Ismail & Isteri.

Beliau dikenali sebagai pereka fesyen terkenal sehingga timbul jolokan Tukang Jahit Termahir Malaysia. Khidmatnya sentiasa ditangih selebriti untuk tampil anggun dan cantik dalam sesebuah majlis. Terbaru, Ezuwan Ismail melangkah setapak lagi dalam dunia seni apabila bergelar penyanyi.

Tampil dengan trio E1 bersama dua lagi anggota E1 iatu Zulyasrani dan Ariff Imran. Baru-baru ini, kumpulan E1 telah melancarkan single pertama mereka yang berjudul Semalam Sahaja.

Ditanya pembahagian masa dengan famili, akui Ezuwan Ismail cara merapatkan hubungan adalah dengan membawa bersama isteri dan anak-anak ke mana sahaja beliau pergi.

“Memang memang mencabar memandangkan kini sudah bertambah lagi satu cabang. Tetapi saya bersyukur kerana isteri cukup memahami. Malah saya memang sangat memerlukan sokongan isteri kerana ujia dan dugaan sebagai anak seni cukup besar.

“Saya harap dapat membahagikan masa dengan keluarga, jadi kualiti masa kami bersama adalah dengan bercuti bersama. Selain itu, saya sering membawa anak dan isteri ke mana sahaja pergi. Ini cara saya merapatkan hubungan dan mengeratkan lagi kasih sayang.

Ditanya mengenai isterinya yang berpenampilan ringkas sesuai dengan dirinya yang cukup simple.

“Saya suka isteri berpenampilan sedemikian manakala saya pula berbeza bagi menyesuaikan diri dengan status pereka fesyen. Orang nak tengok personaliti kita supaya yakin dengan apa yang kita lakukan.

“Kalau diikutkan saya simple sahaja orangnya tetapi disebabkan kerjaya dan status dalam dunia seni memerlukan saya tampil sebegini,” ujar Ezuwan yang mengakui ada masanya dia dan isteri sama-sama ke spa untuk manicure atau facial.

Sementara itu, bagi Zahie Omar pula, bergelar isteri kepada pereka fesyen terkenal tanah air bukanlah sesuatu yang mudah. Sementelah dia pula lebih suka tampil ringkas. Justeru, ada sahaja yang menjadi kritikan di luar sana tatkala dia memilih cara tersebut.

“Pernah ada yang membangkitkan bila nampak saya berpakaian biasa. Tapi saya cuma abaikan sahaja. Adatlah, manusia. Saya tak suka amik hal dengan apa yang orang nak cakap. Saya seorang yang simple, suka sesuatu yang praktikal dan minimalis.

“Bagi saya penampilan bukan hanya terletak pada pemakaian, tapi lebih penting ia merangkumi pembawaan diri, keperibadian dan adat atau tata susila apabila kita bersosial atau bermasyarakat.

“Yang penting, suami saya “senang” dengan apa yang saya pakai, saya selesa dan jadi diri saya sendiri.  Lagipun, yang jadi public figure adalah suami saya, bukan saya. Jadi, biarlah saya low profile.

Ditanya mengenai bakat memasak yang dimiliki suaminya, akui Zahie jika ada masa suami kesayangannya itu akan turun dapur.

Menu kegemaran Ezuwan ialah air asam daging resipi keluarga. Sebenarnya dia suka kebanyakan menu tidak bersantan, yang pedas dan masam. Kalau makan nasi pun, tak sah kalau tak ada menu yang pedas. Paling tidak pun, perlu ada sambal garam (seakan-akan sambal belacan, tapi tak dimasukkan belacan).

“Nak kata kerap sangat tu tidak lah, tapi sesekali bila dia ada masa di rumah dan nak spend time bersama-sama saya di dapur, dia akan masak menu kegemaran dia, iaitu air asam daging dan menumbuk sambal. Kalau dia masak pun hanya untuk kami berdua. Maklumlah, anak-anak kami masih kecil.

Kami berkongsi minat yang sama, iaitu suka “entertain” kawan-kawan sama ada di rumah atau pun di luar. Jadi, Ezuwan akan pastikan sekurang-kurangnya seminggu sekali kami sekeluarga makan bersama rakan-rakan dan keluarga mereka  di luar. Jadi dengan cara ni kami bina “bonding” antara kami dan juga rakan-rakan. Anak-anak kami juga seronok apabila sesekali mereka dapat bermain dengan anak-anak rakan kami.

Selain tu, kami juga gemar melancong dan window shopping. Jadi setiap tahun Ezuwan akan memilih destinasi yang tak pernah kami kunjungi untuk melancong. Di kesempatan bercuti tu, kami selalunya akan shopping – perkara yang kami amat jarang dapat lakukan bila berada dalam negara.

Sebelum ada anak, kami kerap juga dinner berdua-duaan di luar. Tapi sejak ada anak, kami lebih gemar memanafaatkan masa terluang di rumah. Apabila anak-anak tidur terutamanya, kami selalu menonton Netflix bersama-sama atau pun supper di rumah. Itulah quality time untuk kami berdua, masa untuk kami bercakap hati ke hati, atau apa sahaja yang berlaku pada hari tersebut.

‘Dia akan bercerita mengenai hari yg dia lalui dan bagi saya yang suri rumah ni, jarang ada cerita menarik kecuali hal anak-anak. Jadi saya lebih banyak mendengar. Bagi saya itu adalah resipi  untuk menyemarakkan lagi kasih sayang kami, kerana ia membuatkan kami lebih memahami dan paling penting, menimbulkan rasa bahawa saya ada dia dan dia pulak ada saya untuk apa sahaja “a shoulder to cry” atau “listening ears” dalam semua ketika, sama ada susah atau senang.


“Tak Cukup Hari Lagi, Anak Abah Dah Keluar.” Isteri Bersalin Awal, DS Aliff  Syukri Timang Anak Kelima

Pasangan suami isteri, Datuk Seri Aliff Syukri iaitu Datin Seri Nur Shahida Mohd Rashid semalam menimang cahaya mata mereka yang kelima.

Bayi perempuan seberat 2.8 kilogram itu bagaimana pun tidak didedahkan wajah untuk tatapan umum oleh pasangan tersebut.
Berita gembira tersebut dikongsi pasangan terbabit di laman Instagram masing-masing dengan memuat naik posting tanpa mendedahkan wajah cahaya mata kelima mereka itu.

Sebelum itu, DS Aliff turut berkongsi satu video ketika menemani isterinya yang bakal bersalin.

sbb tu abg x malu nak mintak maaf .. Abg harap kami punya jodoh panjang sampai ke mati…. sbb tak sanggup nak tngok dia sakit.. Doakan wife abg selamat dan mudah melahirkanya.. ni dah 8jam duduk sini.. dr pagi sampai petang..


Ikut Cara Ini Elak Ruang Kotor Ketika Cuci Kipas. Jimat Dan Habuk Juga Tidak Melekat!

Nak sihat dan bebas dari penyakit, rumah kenalah bersih dan kemas. Tapi jangan bab habuk dan sampah saja yang diberi perhatian, bab barang-barang dalam rumah juga penting.

Tentu ada yang menghadapi masalah terutama ketika menyapu habuk pada kipas. Habis habuk-habuk berterbangan, jika dibiarkan  melekat pula pada barangan lain.

Untuk memudahkan anda mencuci kipas  dengan pantas dan mudah tanpa menyebabkan habuk-habuk berterbangan sehingga mengotorkan ruang di dalam rumah, bolehlah cuba tip ini.

1. Masukkan sarung bantal pada bilah kipas. Kemudian, tarik sarung bantal ke bahagian atas dan bawah bilah kipas.

2. Tarik semula kain tersebut dan habuk serta kotoran yang ada akan turut dibersihkan juga.

Bagi memastikan kipas yang dicuci tidak berhabuk kembali dalam tempoh 2 hingga 3 bulan, lakukan tip di bawah ini. Selain mudah, ia juga menjimatkan kerana tidak perlu berbelanja lebih. Selamat mencuba!

3. Basuh bilah kipas dan bersihkan kipas anda terlebih dahulu.

4. Kemudian tuangkan sedikit pelembut kain ke dalam bekas tanpa campur air.

5. Celupkan span atau kain ke dalam cecair pelembut tadi dan sapukan pada permukaan bilah dan jaring kipas.

6. Biarkan selama 5 minit. Kemudian bilas dan keringkan kipas tersebut. Lepas tu baru pasangkan kipas itu kembali.


Terkini: Kes Positif Covid 19 Baharu 7,857 Tertinggi Hari Ini. Take Note!

Kementerian Kesihatan Malaysia (KKM) memaklumkan Kes positif baharu hari ini (7,857) adalah tertinggi pernah direkodkan.

Angka tersebut menjadikan jumlah keseluruhan kes COVID-19 di negara ketika ini sebanyak 541,224 kes.

Ketua Pengarah Kesihatan, Tan Sri Dr Noor Hisham Abdullah memaklumkan, negeri Selangor masih melaporkan kes harian tertinggi dengan sebanyak 2,675 kes dilaporkan dan ini diikuti Sarawak, 772 kes, dan Kuala Lumpur, 561 kes.

Pelbagai reaksi orang ramai apabila mengetahui apabila kes harian terus meningkat.

Menerusi ciapan di twitter Noor Hisham Abdullah, emosi warganet ramai yang meluahkan rasa sedih. Apatah lagi bimbang situasi kadar jangkitan yang semakin ‘mengganas’.

Apa pun, dinasihati lebih berwaspada dan mematuhi prosedur operasi standard (SOP) pencegahan COVID-19 ketika mengunjungi kawasan tumpuan umum dan juga di tempat kerja.

Sehingga 27 Mei 2021: Jumlah kes COVID-19 yang dilaporkan adalah 7,857 kes (541,224 kes)

PECAHAN KES HARIAN 27 MEI 2021

Sumber: Twitter Noor Hisham Abdullah